Δημήτρης Καρράς: Ένας τραγουδοποιός της νέας γενιάς που μεταδίδει μουσική ενέργεια - Το Περιοδικό\nΔημήτρης Καρράς: Ένας τραγουδοποιός της νέας γενιάς που μεταδίδει μουσική ενέργεια\nΙΛΙΟΝ plus, Σάββατο 28 Μαΐου, στις 22:00\nΙάκωβος Μαύρος | 27/05/2016\nΤον Δημήτρη Καρρά και τον Φώτη Ανδρικόπουλο μαζί με έξι εξαιρετικούς μουσικούς και την πρωτοεμφανιζόμενη τραγουδίστρια Κατερίνα Ζευγαρά θα απολαύσουμε σε μία μοναδική εμφάνιση στο Ίλιον plus το τελευταίο Σάββατο της Άνοιξης. Μία μουσική συνεύρεση που αποτελεί την κορύφωση της πολύχρονης συνεργασίας των δύο τραγουδοποιών, ένα μουσικό πρόγραμμα γεμάτο από μουσικές εκπλήξεις και θετική ενέργεια. Τραγούδια δικά τους που αγαπήσαμε και όχι μόνο.\nΟ Δημήτρης Καρράς πρώην μέλος των συγκροτημάτων Παζλ & Βωξ, έχει συνεργαστεί με τους σπουδαιότερους Έλληνες καλλιτέχνες σε δισκογραφικό επίπεδο. Σωκράτης Μάλαμας, Βασίλης Παπακωνσταντίνου, Βασίλης Καρράς, Γιώργος Μαζωνάκης, Γιάννης Κότσιρας, Σταμάτης Γονίδης, Μανώλης Μητσιάς, Κώστας Μακεδόνας, Νατάσσα Μποφίλιου, Αρετή Κετιμέ, είναι μόνο λίγα από τα ονόματα που έχουν ερμηνεύσει τραγούδια του, ενώ έχει συνεργαστεί και με τον σπουδαίο Έλληνα συνθέτη Γιάννη Μαρκόπουλο στον δίσκο οι «Βωξ τραγουδούν Γιάννη Μαρκόπουλο». Τα τελευταία 16 χρόνια έχει στην κυκλοφορία 20 δισκογραφικές δουλειές, πάνω από 40 συνεργασίες και περισσότερα από 160 τραγούδια.\nΟ Φώτης Ανδρικόπουλος απόφοιτος του Εθνικού ωδείου Περιστερίου, το 2006 σε ηλικία 17 ετών γνωρίζεται με τον Δημήτρη Καρρά και ηχογραφούν τρεις δισκογραφικές δουλειές το πρώτο, του νεαρού τότε τραγουδοποιού, «Άγρυπνη Νύχτα» (Lyra), ακολουθεί το δεύτερο cd «Έτσι οι μέρες περνούν» (Lyra) που περιέχει και την ομώνυμη επιτυχία, τέλος το cd «Εξοδα» (Final Touch) ένα τραγούδι σε στίχους Μάνου Ελευθερίου. Εμείς συναντήσαμε τον Δημήτρη Καρρά στον χώρο του, στο studio pazl και κάναμε μια κουβέντα εφ όλης της ύλης.\nΠότε ξεκίνησε η δική σου ενασχόληση με τη μουσική; Στη δισκογραφία μπήκες αρκετά νέος μιας και μετράς αισίως 16 χρόνια αδιάλειπτης παρουσίας.\nΗ μουσική για εμένα ουσιαστικά ξεκίνησε το 1994 στην ηλικία των 15 ετών. Σε ένα ξενοδοχείο που δούλευε ένας φίλος νυχτοφύλακας, ο μετέπειτα συνεργάτης στους «Παζλ» Γιάννης Σπύρου, το φιλαράκι μου λοιπόν, μου έδειξε τις πρώτες συγχορδίες και άρχισε το γρατσούνισμα. Από εκεί και πέρα ήρθαν τα πρώτα τραγούδια, το συγκρότημα «Παζλ» και το πρώτο συμβόλαιο για cd με την Minos Emi το 2000. Από τότε έως σήμερα με έχουν τιμήσει γύρω στους 40 συναδέλφους με την συνεργασία τους, υπάρχουν στην κυκλοφορία 160 τραγούδια μου και έχω 20 δισκογραφικές κυκλοφορίες, 6 με εταιρείες και οι άλλες ανεξάρτητες.\nΓράφεις ετερόκλητα μουσικά πράγματα πάντα όμως με γνώμονα τη προσωπική σου δημιουργία μιας και επιδιώκεις να αφήνεις το δικό σου στίγμα. Πώς θα χαρακτήριζες τη μουσική σου, σε ποια κατηγορία πιστεύεις θα την τοποθετούσε ένας ακροατής;\nΔεν ξέρω. Οποτε με ρωτούν τί παίζω στα μαγαζιά που κλείνω τα live μου, τους λέω έντεχνο ροκ και αισθάνομαι ότι τους λέω ανακρίβειες αλλά αλλιώς θα μπλέκαμε σε μεγάλη κουβέντα που δεν είναι το ζητούμενο. Το τί παίζεις εξαρτάται από το πώς ενορχηστρώνεις τα τραγούδια σου και σε μεγάλο βαθμό τα λόγια που τα ντύνεις. Εμένα κύριο χαρακτηριστικό μου νομίζω ότι είναι οι στίχοι μου από εκεί κάποιοι με καταλαβαίνουν. Οι μουσικές, διάφορες γιατί μου αρέσει να πειραματίζομαι.\nΗ σειρά με τα 45αρια με τίτλο «Γεροντοπείσματα» έκαναν αίσθηση και κέρδισαν αμέσως τόσο τους μουσικόφιλους όσο και τους ανθρώπους του ραδιοφώνου. Μίλησε μου για αυτά αλλά και για το πλήθος των μουσικών που συμμετέχουν και συμπράττουν στο στούντιο.\nΜε οδήγησε η ανάγκη για φυσικό προϊόν στην απόφαση της έκδοσης της συλλογής αυτής. Από την μία είχα απογοητευτεί, άλλη μια φορά με το σύστημα που επικρατεί, να κάνεις κόπο να βγάζεις 10 ή 12 τραγούδια ένα cd δηλαδή και ζήτημα να ακουστεί μισό και από την άλλη δεν μου αρέσει η ευκολία του διαδικτύου που ο καθένας ανά πάσα στιγμή μπορεί να λέει τον πόνο του με χάλια ήχο ή χάλια παιξίματα ή για πλάκα. Οπότε έψαχνα έναν τρόπο να κυκλοφορώ σε φυσικό προϊόν λίγα τραγούδια σε τακτά χρονικά διαστήματα. Έτσι γεννήθηκε η ιδέα για τα 45άρια, ευτυχώς αγαπήθηκε από τους συμπαραγωγούς – συνεργάτες μου, από τους τραγουδιστές που με τίμησαν από το ραδιόφωνο και από το κοινό.\nΕδώ και αρκετά χρόνια διαθέτεις ένα από τα πιο αξιόλογα επαγγελματικά στούντιο ηχογράφησης αλλά και πρόβας το STUDIO PAZL. Πέρα από το ότι σου έλυσε …πρακτικά ζητήματα, σε κάνει να βλέπεις τα πράγματα πιο σφαιρικά όσον αφορά το κομμάτι της μουσικής βιομηχανίας; Το αναφέρω αυτό γιατί παρατηρώ ότι η κρίση δεν σε έχει επηρεάσει τόσο, αποφεύγεις τις κακοτοπιές και τις …ελλείψεις που προσφέρει εδώ και καιρό το ρημαγμένο δισκογραφικό τοπίο.\nΕυχαριστώ πολύ για την γνώμη που έχεις για τον χώρο μας. Κοιτά δεν πληρώνω ενοίκιο είναι πολύ σημαντικό, επίσης το Pazl γεννήθηκε το 2002 μία εποχή που υπήρχε ακόμη η αγορά των δίσκων και άνθιζε με όποιο τρόπο και αν άνθιζε η τότε Legend, Lyra κτλπ μετά αποδείχθηκε όλο αυτό μία πλάνη αλλά εμείς το πετύχαμε στην ακμή του. Μας βοήθησε πολύ το χαμηλό τιμολόγιο που είχαμε όταν ξεκινήσαμε με αποτέλεσμα να μαζευτούν πολλά συγκροτήματα της underground σκηνής, μας βοήθησε πολύ ο Μάνος Ξυδούς που έφερε ονόματα στον χώρο μας. Έχουμε κάνει γύρω στους 140 δίσκους και μας αγαπούν πια. Έρχονται παιδιά από την Κύπρο από την Πάτρα και από άλλες πόλεις για να γράψουν σε εμάς. Στις πρόβες δεν είμαστε πολύ δυνατοί πια γιατί επικρατεί προχειρότητα πλέον λόγω οικονομικής κρίσης και όλα γίνονται τελευταία στιγμή αλλά εμείς στεκόμαστε ακόμη.\nΧρησιμοποιείς αρκετά το διαδίκτυο και τα μέσα που αυτό που προσφέρει εντούτοις όμως καταφεύγεις στον παραδοσιακό τρόπο προώθησης διανομής της μουσικής (βινύλιο, cd). Πώς βλέπεις να οδηγούνται τα πράγματα όσον αφορά τον τρόπο επικοινωνίας της μουσικής και πώς βλέπεις την αλλαγή της ελληνικής δισκογραφίας;\nΘέλω τον φυσικό τρόπο, είναι άμεσος, το διαδίκτυο είναι χάος, είναι μία γειτονιά σε πόλη που κανείς δεν λέει καλημέρα άλλα όλοι πλαστικά γελάνε, το φυσικό προϊόν για εμένα είναι το χωριό που όλοι γνωριζόμαστε και είμαστε καλά λόγω της ποιότητας ζωής που έχουμε. Μου αρέσει η επαφή, να σφίγγουμε τα χέρια και όχι τα like και τα share. Από εκεί και πέρα ναι ξέρω το ίντερνετ καλά και ακόμα το μαθαίνω. Γλυτώνω χρόνο πληρώνοντας τα πάντα από εκεί για να μπορώ να έχω συχνή επαφή με τους φίλους μου και τους συνεργάτες μου.\nΈχεις επιλέξει να συμπορευτείς τα τελευταία χρόνια με ανεξάρτητες κινήσεις όσον αφορά τις εκδόσεις σου το τελευταίο διάστημα. Τις εκδόσεις του δισκοπωλείου Music Corner και τις εκδόσεις του μουσικού περιοδικού της εφημερίδας Αυγή την Κόκκινη Καρφίτσα. Όλα αυτά μέσα από το «κανάλι» του STUDIO PAZL. Είναι τελικά ο πιο τίμιος αλλά και ο πιο δύσκολος δρόμος; ‘Η το τελευταίο πια δεν ισχύει και τόσο;\nΕίναι δύσκολο να ανακαλύπτεις ανθρώπους και να ανακαλύπτεσαι από αυτούς, που μπορείς να έχεις κοινούς κώδικες στην δουλειά. Να υπάρχει κατανόηση, άλλοι βλέπουν στην δουλειά μόνο αριθμούς, άλλοι μόνο ρομαντισμό, άλλοι και τα δύο, άλλοι κάτι άλλο, προσωπικά και στην περίπτωση του δισκοπωλείου που αναφέρεις που στέκεται από την δεκαετία του ’60 και στην περίπτωση του εντύπου Κόκκινη Καρφίτσα βρήκα ανθρώπους ρεαλιστές και συνεννοήθηκα, δεν βρήκα ούτε ανόητους ονειροπόλους που υπάρχουν πολλοί ανάμεσα μας, ούτε στυγνούς τεχνοκράτες. Περνούν τα χρόνια, μα πίστεψέ με κάποια στιγμές συναντάς ανθρώπους του είδους σου.\nΟντας τραγουδοποιός γράφεις, επιλέγεις τον ελληνικό στίχο για τα τραγούδια σου. Θα μπορούσες να εκφραστείς το ίδιο γράφοντας στα αγγλικά ή σε κάποια άλλη γλώσσα;\nΠολλά τραγούδια μου έχουν μεταφραστεί, στα Γαλλικά, Εβραικά, Αγγλικά, Ισπανικά. Εγώ μάλλον δεν θα μπορούσα να εκφραστώ γιατί δεν κατέχω καμία γλώσσα καλά, θα είμαι σαν να γράφει τραγούδια το μεταφραστικό της google.\nΜόλις πριν από λίγες μέρες συμμετείχες στο πρόγραμμα «Χαρίζω μια κιθάρα σ’ ένα κρατούμενο και συμμετέχω στην αντίστοιχη δράση». Μίλησε μας για αυτό.\nΜπράβο σε αυτούς που το σκέφτηκαν και το έκαναν πράξη, εάν μπορούμε όλοι με τον τρόπο μας να βοηθήσουμε σε τέτοιου είδους δράσεις καλό θα ήταν. Είναι σημαντικό να δίνεις χαρά σε ανθρώπους, ειδικά όταν είναι σε δύσκολη θέση επανένταξης ή θεραπείας.\nΗ κρίση που επικρατεί εδώ και χρόνια είναι ικανή να ανατρέψει την ελληνική δισκογραφία; Παρατηρούμε ότι έχουν αλλάξει οι όροι όχι όμως και η δισκογραφία. Δισκογραφία υπάρχει, δισκογραφικές μειώνονται. Αν συνυπολογίσουμε τον καλπασμό του διαδικτύου και τα home studio στα οποία νέα συγκροτήματα και τραγουδοποιοί φτιάχνουν τις δουλειές τους μπαίνουμε εδώ και καιρό σε άλλη εποχή.\nΝα σας πω ότι όσο τα στελέχη των εταιρειών, έστω αυτών που έχουν μείνει, είναι τα ίδια εδώ και δεκαετίες δεν αλλάζει το τοπίο εύκολα. Ο άνθρωπος δύσκολα αλλάζει αυτό που έχει μάθει, το digital στην Ελλάδα είναι ακόμη θολό τοπίο. Δεν ξέρω αν θα μπούμε ποτέ σε μία νέα εποχή, προσωπικά παλεύω με τους ίδιους «εχθρούς» σχεδόν 20 χρόνια. Τελικά δεν ξέρω αν αλλάζει κάτι ή απλά ανακυκλώνεται. Είναι μεγάλη κουβέντα δυστυχώς.\nΤί μουσική ακούει ο Δημήτρης Καρράς όταν δεν φτιάχνει τη δική του; Υπάρχουν άλμπουμ που να ξεχώρισες μέσα στο 2016;\nΠρώτα θα σου πώ ότι έχω ξεχωρίσει συγκροτήματα και φωνές ανεξάρτητα από δισκογραφία, τους Ηλιοδρόμιο από την Θεσσαλονίκη, την Βιολέτα Ίκαρη, τους Υπεραστικούς από την Αθήνα, μου άρεσαν οι δίσκοι του Πέτρου Μάλαμα, των V.I.C, των La Coka Nostra, και περιμένω το νέο cd από Ρόδες. Σίγουρα μου άρεσαν και σκόρπια τραγούδια όπως το “Οι Πρώτες λέξεις” του Ο.Ιωάννου και του Θ. Καραμουρατίδη με την φωνή του Σωκράτη Μάλαμα, τα “Έξοδα” του Μ.Ελευθερίου και του Φώτη Ανδρικόπουλου με την φωνή του δεύτερου αλλά και το τραγούδι “Η Πόρτα” του Π.Μανουιλίδη με την φωνή της Μελίνας Κανά.\nΤο Σάββατο 28 Μαίου θα εμφανιστείς από κοινού στη σκηνή του Ιλιον Plus μαζί με τον Φώτη Ανδρικόπουλο παρουσιάζοντας καινούργιο αλλά και παλαιότερο υλικό από τη δισκογραφία σας. Τί θα περιλαμβάνει αυτή η συναυλία;\nΥλικό από την παράλληλη και από την κοινή μας δισκογραφία, κάποιες διασκευές παλιών τραγουδιών, μία καινούρια μπάντα που ευελπιστούμε να στεριώσει, την νεαρή τραγουδίστρια Κατερίνα Ζευγαρά και θα μας τιμήσει ο Μανώλης Φάμελλος με την παρουσία του. Μεταξύ πρώτου και δευτέρου προγράμματος θα ακούσουμε και θα δούμε τέσσερις νέους σχετικά καλλιτέχνες που είναι άξιοι προσοχής\nΕννιά ή δέκα τραγούδια θα κυκλοφορήσουν Οκτώβρη ή Νοέμβρη – δεν ξέρω ακόμα ποιος θα είναι ο τελικός τίτλος της δουλειάς – σε cd και σε βινύλιο όπως συνηθίζω. Μέχρι στιγμής τραγουδούν η κυρία Κανά και η κυρία Μπάμπαλη καθώς και νεότεροι καλλιτέχνες όπως ο Mάριος από τους fundracar, ο Πάρης από τους Υπεραστικούς η Bizzy boo η Νατάσα Καμπαστάνα και η Κατερίνα Ζευγαρά.\nΔεν έχω άλλα σχέδια συγκεκριμένα ακόμα….Για αυτό θα περιοριστώ σε ευχές, Θα ήθελα να συνεχίσω να συνεργάζομαι με την Βάνα Δαφέρμου στο Δεύτερο πρόγραμμα της Ελληνικής ραδιοφωνίας στην εκπομπή της Παντός Καιρού, θέλω να γράφω τραγούδια που να μου αρέσουν, θέλω να βοηθάω τους φίλους μου στην δουλειά, θέλω να παίζουμε και να ερχόμαστε σε επαφή με τον κόσμο. Δισκογραφικά μπορεί να σταματήσω να είμαι τόσο συνεπής μετά από την επόμενη κυκλοφορία γιατί πρέπει να πάρουν άλλα πράγματα σειρά. Αλλά βλέπουμε. Ευχαριστώ πάρα πολύ για την κουβέντα μας.\nΟι φωτό είναι από το fb του Δημήτρη Καρρά\nΚάβο Σίδερο: «Υγιής επιχειρηματικότητα» και «ιερές business»…\nΟι απαράδεκτες έως και άθλιες συνθήκες διαβίωσης των προσφύγων στα, κατά τα άλλα… «κέντρα φιλοξενίας» αναδείχθηκαν για μια ακόμη φορά σήμερα μέσα από την διαμαρτυρία εκατοντάδων γυναικόπαιδων.


Χρηματοδοτούμενες δράσεις από το πρόγραμμα Leader στην Αιτωλοακαρνανία - 29Dytika.gr\nΧρηματοδοτούμενες δράσεις από το πρόγραμμα Leader στην Αιτωλοακαρνανία\n• Αποκατάσταση μονοπατιών και διαμόρφωση πεζοπορικών διαδρομών Δήμου Ναυπακτίας, 336.720 ευρώ.\n• Βελτίωση και καθαρισμός μονοπατιών επιλεγμένων πεζοπορικών διαδρομών και σήμανση στην περιοχή του Δήμου Ναυπακτίας, 342.960 ευρώ.\n• Καθαρισμός και σήμανση μονοπατιών όρους Βαράσοβας, 167.710 ευρώ\n• Εκσυγχρονισμός πεζοπορικών διαδρομών Δημοτικής Ενότητας Αποδοτίας, 450.000 ευρώ.\n• Συντήρηση και προβολή αναρριχητικού πεδίου Βαράσοβας, 349.010 ευρώ.\n• Ανάπλαση της κεντρικής πλατείας της Τοπικής Κοινότητας Πλατάνου για την αναβάθμιση του τουριστικού προϊόντος της περιοχής, 163.400 ευρώ.\n• Ανάπλαση – ανάδειξη του τμήματος του παραδοσιακού οικισμού της Ναυπάκτου στην περιοχή της Αγίας Παρασκευής, 600.000 ευρώ.\n• Ανάπλαση της κεντρικής πλατείας Μάρκου Μπότσαρη στο Μεσολόγγι, 600.000 ευρώ.\n• Ανάπλαση δημοτικής οδού στο Αντίρριο – 436.000 ευρώ.\n• Ανάπλαση τμήματος του οικισμού για την τουριστική προβολή της Τοπικής Κοινότητας Ανθοφύτου, 100.000 ευρώ.\n• Δημιουργία Κέντρου Τουριστικής Πληροφόρησης, 50.000 ευρώ.\n• Προμήθεια και τοποθέτηση πλωτής εξέδρας στο Λιμάνι του Αστακού,121.500 ευρώ.\n• Κατασκευή συνθετικού χλοοτάπητα Δημοτικού Σταδίου στο Αιτωλικό, 328.245 ευρώ.\n• Κατασκευή αθλητικής εγκατάστασης στίβου στο Αντίρριο, 249.581 ευρώ.\n• Κατασκευή Κλειστού προπονητηρίου στο Αντίρριο, 400.000 ευρώ.\n• Ανάπτυξη Δράσεων της Ελληνικής Αστυνομίας για την πρόληψη πυρκαγιών και άλλων φυσικών καταστροφών σε δάση και δασικές εκτάσεις της περιοχής της Αιτωλίας, 137.500 ευρώ.\n• Επέκταση Δικτύου Αποχέτευσης Μαμουλάδας –ΔΕΥΑ Ναυπάκτου, 24.791 ευρώ.\n• Επέκταση Δικτύου Αποχέτευσης Πούντου – ΔΕΥΑ Ναυπάκτου 18.379 ευρώ.\n• Κατασκευή καταθλιπτικού αγωγού και αντλιοστασίου ύδρευσης στην περιοχή Λυγιά Ναυπάκτου – ΔΕΥΑ Ναυπάκτου 55.500 ευρώ.


Βολικάκης: Δε θα ζήσω τη μεγάλη στιγμή ως λαμπαδηδρόμος στην πόλη μου, όμως προέχει η υγεία - Magnesia News\nΑρχική Sports Slider Βολικάκης: Δε θα ζήσω τη μεγάλη στιγμή ως λαμπαδηδρόμος στην πόλη μου,...\nΔημοσιεύθηκε 14/03/2020 11:14\nΜε ανάρτηση στο προσωπικό του προφίλ στο facebook ο Βολιώτης πρωταθλητής ποδηλασίας, Χρήστος Βολικάκης, που θα συμμετάσχει στους Ολυμπιακούς Αγώνες του Τόκιο φέτος, αναφέρει ότι μπορεί να μην καταφέρει να ζήσει τη στιγμή, που κάθε ένας ονειρεύεται, ως ορισμένος λαμπαδηδρόμος κατά την περιφορά της ολυμπιακής φλόγας από τον Βόλο, αλλά τονίζει ότι προέχει η υγεία όλων\n«Είναι μια στιγμή σημαντική που κάθε άνθρωπος ονειρεύεται να ζήσει, πόσο μάλλον ένας αθλητής που έχει συνδέσει τη ζωή του με αθλητικά γεγονότα παγκόσμιας εμβέλειας.\nΗ ολυμπιακή φλόγα, που σηματοδοτεί τη σύντομη περίοδο πριν την έναρξη των αγώνων του Τόκιο, ξεκίνησε από την Αρχαία Ολυμπία με σκοπό την περιφορά ανά την Ελλάδα, στη συνέχεια ανά τον κόσμο μέσα από εκδηλώσεις ανεπανάληπτες από όπου περνούσε. Όμως, ενώ όλοι μας κάναμε σχέδια στον τόπο μας, στον Βόλο, με βραδιά λαμπαδηδρομίας, αυτό δε κατέστη δυνατόν.\nΈνας ιός που έχει αναστατώσει τον κόσμο, γνωστός ως κορονοϊός, ανέτρεψε τα σχέδια. Δεν θα χαρούμε αυτή τη στιγμή, δεν θα ζήσουμε το μεγαλείο αυτής της εκδήλωσης.\nΌμως σωστά πάνω απ’ όλα προέχει η υγεία των πολιτών ιδιαίτερα των ευπαθών ομάδων. Δεν πρέπει να αγνοήσουμε αυτό που θα προκύψει από μια τόσο μεγάλη κινητοποίηση και στην Ολυμπία οι πρώτες εικόνες έδειξαν ότι η κατάσταση μπορεί εύκολα να ξεφύγει λόγω συνάθροισης μεγάλης μάζας της στιγμής και της αναπόφευκτης επαφής.\nΗ φλόγα θα μεταφερθεί με ασφάλεια, όπως πρέπει να γίνει, χωρίς να προστεθούν θύματα στα ήδη υπάρχοντα.\nΣαν ορισμένος λαμπαδηδρόμος στην πόλη μου, τη στιγμή που θα έπρεπε να παραλάβω και να μεταφέρω την φλόγα, θα κάνω νοερά τη διαδρομή και θα ονειρευτώ αυτό το σκηνικό που δεν θα έρθει.\nΝα ευχηθώ από καρδιάς, αν μας το επιτρέψει ο θεός, καλή επιτυχία σε όλους τους Έλληνες που θα συμμετάσχουμε στο λαμπρότερο αθλητικό γεγονός χαράσσοντας την ίδια διαδρομή στους αιώνες.\nΕυχή όλων μας να περάσει όσο πιο γρήγορα αυτός ο εφιάλτης και είναι καθήκον όλων μας να συμβάλουμε σ’ αυτή την προσπάθεια».


Καιρός σε Kiima Kimwe ⛅ (Eastern), κένυα - Πρόγνωση καιρού - el.ViewWeather.com\n-1.54°S / 37.28°E ~1,522m asl 14:38\nΤελευταία ενημέρωση πρόγνωσης καιρού: Σαβ, Δεκ 5 09:36 GMT+3 (Africa/Nairobi)\t 0.134s\nΗ μέγιστη θερμοκρασία θα είναι 20 βαθμοί Κελσίου, και η ελάχιστη θερμοκρασία 16 βαθμοί κελσίου. Ο άνεμος θα είναι ελαφριά αύρα, θα σχηματιστεί ομίχλη, και η μέση ατμοσφαιρική πίεση θα είναι 1014 mb. Η σχετική υγρασία θα είναι πολύ υψηλή.\nΗ μέγιστη θερμοκρασία θα είναι 20 βαθμοί Κελσίου, και η ελάχιστη θερμοκρασία 16 βαθμοί κελσίου. Ο άνεμος θα είναι ελαφριά αύρα, και η μέση ατμοσφαιρική πίεση θα είναι 1015 mb. Η σχετική υγρασία θα είναι πολύ υψηλή.\nΗ μέγιστη θερμοκρασία θα είναι 20 βαθμοί Κελσίου, και η ελάχιστη θερμοκρασία 15 βαθμοί κελσίου. Ο άνεμος θα είναι ελαφριά αύρα, και η μέση ατμοσφαιρική πίεση θα είναι 1015 mb. Η σχετική υγρασία θα είναι πολύ υψηλή.\nΗ μέγιστη θερμοκρασία θα είναι 20 βαθμοί Κελσίου, και η ελάχιστη θερμοκρασία 15 βαθμοί κελσίου. Ο άνεμος θα είναι γλυκιά αύρα, και η μέση ατμοσφαιρική πίεση θα είναι 1014 mb. Η σχετική υγρασία θα είναι πολύ υψηλή.\nΗ μέγιστη θερμοκρασία θα είναι 20 βαθμοί Κελσίου, και η ελάχιστη θερμοκρασία 15 βαθμοί κελσίου. Ο άνεμος θα είναι γλυκιά αύρα, και η μέση ατμοσφαιρική πίεση θα είναι 1013 mb. Η σχετική υγρασία θα είναι υψηλή.\nΗ μέγιστη θερμοκρασία θα είναι 19 βαθμοί Κελσίου, και η ελάχιστη θερμοκρασία 15 βαθμοί κελσίου. Ο άνεμος θα είναι γλυκιά αύρα, και η μέση ατμοσφαιρική πίεση θα είναι 5068 mb. Η σχετική υγρασία θα είναι .\nKiima Kimwe (~1522 m asl)\nγεωγραφικό πλάτος: -1.54999 και γεωγραφικό μήκος: 37.28332\nΤοπική ώρα (Africa/Nairobi | GMT +3): 14:38\nΟ Ήλιος ανατέλλει: 06:15 - Ο Ήλιος δύει: 18:27\nΔιάγραμμα Kiima Kimwe\nΚοντά Kiima Kimwe\nΚαιρός σε Kirawe - 1 km - λόφο\nΚαιρός σε Kilima Kimwe Sub-Location - 1 km - διοικητική διαίρεση\nΚαιρός σε Isuvya - 1 km - πυκνοκατοικημένη χώρα\nΚαιρός σε Isuvya - 1 km - περιοχή\nΚαιρός σε Mbanyani - 1 km - ρεύμα\nΚαιρός σε Mbanyani - 1 km - σχολείο\nΚαιρός σε Eiyeni - 1 km - ρεύμα\nΚαιρός σε Mbanyani - 1 km - περιοχή\nΚαιρός σε Ikulu - 1 km - εγκατάσταση κέντρου\nΚαιρός σε Kiima Kimwe - 1 km - σχολείο\nΚαιρός σε Kamutwa - 2 km - ρεύμα\nΚαιρός σε Iveti - 2 km - σχολείο\nΚαιρός σε Kimutwa Sub-Location - 2 km - διοικητική διαίρεση\nΚαιρός σε Kaathi - 2 km - λόφο\nΚαιρός σε Kivandini - 2 km - αγοράς


Η Μήδεια είναι η πιο πολυδιάστατη και αντιφατική γυναικεία μορφή στο έργο του Ευριπίδη, σημειώνει ο μεταφραστής Θ. Κ. Στεφανόπουλος. Ωστόσο από τη στιγμή που εμφανίζεται στη σκηνή χαρακτηρίζεται από μια αξιοθαύμαστη αυτοκυριαρχία. Μετερχόμενη θεμιτά και αθέμιτα μέσα, εξουδετερώνει ή χειραγωγεί τους πάντες – τον χορό κορινθίων γυναικών, τον Κρέοντα, τον Αιγέα και τον Ιάσονα -, ώστε να εκδιπλώσει βαθμιαία το σχέδιο εκδίκησης, επιστέγασμα του οποίου συνιστά η παιδοκτονία.\nΜετάφραση – επιμέλεια σειράς Θ. Κ. Στεφανόπουλος.\nΕκδόσεις Κίχλη, 2012,\nσελ. 90 (+50 το πρωτότυπο κείμενο), τιμή 15,50 ευρώ\nΕκδόσεις Νεφέλη, 2012,\nσελ. 357, τιμή 17,50 ευρώ\nΟ νομπελίστας συγγραφέας περιγράφει πώς ταξίδεψε στις ΗΠΑ, σε ένα ειδικά διαμορφωμένο τροχόσπιτο, το οποίο βάφτισε Ροσινάντε, από το άλογο του Δον Κιχώτη. Οι περιπλανήσεις του ξεκινούν από το Λονγκ Αϊλαντ και φθάνουν στον Ειρηνικό, στο Μέιν και στις Μεσοδυτικές Πολιτείες. Κάνει στάση στη γενέθλια πόλη του, στην κοιλάδα του Σαλίνας, στην Καλιφόρνια, περνά από το Τέξας και επιστρέφει στη Νέα Υόρκη μέσω του «Γέρικου Νότου»: περίπου 16.000 χλμ. σε 75 ημέρες.\nΚι εγώ πού είμαι σ’ αυτή την ιστορία;\nσελ. 412, τιμή 19 ευρώ\n«Στις απότομες πλαγιές της Γκόριτσα, όπου έμεναν οι παιδικοί μου φίλοι, τα δραματικά γεγονότα διαδέχονταν το ένα το άλλο». Σε ένα βιβλίο που διαβάζεται σαν το μυθιστόρημα των Βαλκανίων του 21ου αιώνα ο σέρβος κινηματογραφιστής αφηγείται για πρώτη φορά τη ζωή του και στήνει ολοζώντανο, με μια δύναμη που απηχεί και συναγωνίζεται εκείνη της κινηματογραφικής ματιάς του, έναν ολόκληρο κόσμο σημαδεμένο από τον πόλεμο και την ιστορία.\nΤο δικαίωμα της πολιτικής ανυπακοής:\nΗ νόμιμη άμυνα στην αυθαίρετη εξουσία\nσελ. 310, τιμή 15 ευρώ\nΣήμερα οι πολίτες ταλαντεύονται ανάμεσα στην υποταγή σε άδικους νόμους και στη δυναμική απόπειρα να τους ανατρέψουν. Από τη Μαδρίτη στην Αθήνα και από την Αραβική Ανοιξη στη Νέα Υόρκη, το κίνημα της εναντίωσης επέλεξε τον δεύτερο δρόμο. Πρόκειται για ένα κίνημα ανανεωτικό και μεταρρυθμιστικό. Δεν είναι ταξικό, δεν είναι μαρξιστικό και επικαλείται το δικαίωμα της πολιτικής ανυπακοής. Η ανυπακοή είναι ηθικό και πολιτικό δικαίωμα.\nΤεύχος 1ο (άνοιξη 2012)\nΕκδόσεις Νησίδες, Θεσσαλονίκη,\nσελ. 136, τιμή 7 ευρώ\nΜια νέα προσπάθεια ανάδειξης του φιλοσοφικού και κριτικού λόγου από μια ομάδα νέων ανθρώπων που ασχολείται με τις κοινωνικές επιστήμες ως προπτυχιακοί και μεταπτυχιακοί φοιτητές αλλά και ως υποψήφιοι διδάκτορες. Θεματικός άξονας του πρώτου τεύχους το ερώτημα «Τι είναι φιλοσοφία σήμερα;» – το κεντρικό ζητούμενο που επιχειρούν να προσεγγίσουν. Περιέχονται κείμενα για τους Φουκό, Σαρτρ, Φίχτε κ.ά., καθώς και μια συνέντευξη με τον ανατρεπτικό στοχαστή Ραούλ Βανεγκέμ.\nΕκδόσεις Γαβριηλίδη, 2011,\nσελ. 183, τιμή 15,98 ευρώ\nΗ αφήγηση διατρέχει δύο αιώνες ιστορίας αλλά επικεντρώνεται σε ένα παρόν ηθικής, οικονομικής και πολιτικής παρακμής. Η ιστορία εκτυλίσσεται στα ορεινά κάποιου νησιού, σε ένα ερειπωμένο χωριό που παλεύει να αναστηθεί με τις άοκνες προσπάθειες μιας εκ των ηρωίδων. Εκεί συμπλέκονται οι μικρές ιστορίες γυναικών που ταλανίζονται από σύγχρονα πρακτικά αλλά και υπαρξιακά αδιέξοδα, όπως και γυναικών που δεν βρίσκονται στη ζωή.\nΣΥΡΙΖΑ για πλειστηριασμούς: Η κυβέρνηση κατεδαφίζει την προστασία της πρώτης κατοικίας | 14.05.2021 - 18:43


συσπειρωση αριστερων μηχανικων: 3ήμερη Απεργία της ΠΟ ΕΜΔΥΔΑΣ - Απόφαση της Γ.Σ. του τμ. Κυκλάδων\n3ήμερη Απεργία της ΠΟ ΕΜΔΥΔΑΣ - Απόφαση της Γ.Σ. του τμ. Κυκλάδων\nΕνημερώνουμε τους συναδέλφους ότι στη χτεσινή (12/10) συνεδρίαση του ΔΣ της ΠΟ ΕΜΔΥΔΑΣ αποφασίστηκε ομόφωνα η Ομοσπονδία να προκυρήξει 3ήμερη πανελλαδική απεργία των μηχανικών του Δημοσίου για τις ημέρες Τρίτη 18/10, Τετάρτη 19 και Πέμπτη 20 Οκτώβρη (πιθανή ημέρα ψήφισης του τερατουργήματος πολυνομοσχέδιου). Η πρώτη ανακοίνωση συμπληρώθηκε με νεότερη που είναι αντίστοιχη με αυτή που είχαμε και εμείς σε προηγούμενη ανάρτηση. Η Ομοσπονδία καλεί επίσης τα Πρωτοβάθμια σωματεία να καλέσουν γενικές συνελεύσεις τις επόμενες ημέρες. Η ΕΜΔΥΔΑΣ Αττικής ήδη αποφάσισε γενική συνέλευση τη Δευτέρα 17/10 στις 9:30 στο θέατρο Βρετάνια (Πανεπιστημίου 7). Δυστυχώς η πρόταση μας να προταχθεί πολιτικά η ανατροπή της κυβέρνησης και της τρόϊκας μειοψήφησε οριακά (7 κατά, 6 υπέρ, 1 λευκό). Παραμένει η έκκληση στις λοιπές Ομοσπονδίες για κοινή απεργιακή δράση διαρκείας. Ενημερώνουμε επίσης ότι από χτες το απόγευμα είναι σε εξέλιξη κατάληψη του μηχανογραφικού κέντρου της ΔΕΗ με πρωτοβουλία της ΓΕΝΟΠ ΔΕΗ και τη στήριξη και άλλων σωματείων. Αναρτούμε τέλος την απόφαση της Γενικής Συνέλευσης του Τμήματος Κυκλάδων της ΕΜΔΥΔΑΣ Αττικής.\nΔευτέρα 10 Οκτώβρη 2011\nΕμείς οι μισθωτοί μηχανικοί που εργαζόμαστε στο δημόσιο στις Κυκλάδες, όπως και όλοι οι εργαζόμενοι, και τα λαϊκά στρώματα στην χώρα μας , αντιμετωπίζουμε τις βάρβαρες πολιτικές της κυβέρνησης, της Ευρωπαϊκής Ένωσης, του ΔΝΤ, που με τις πολιτικές των συνεχόμενων μνημονίων, ρίχνουν στον καιάδα τα μισθολογικά, εργασιακά, κοινωνικοασφαλιστικά δικαιώματα όλων των εργαζομένων, προκειμένου να ξεπεραστεί η καπιταλιστική οικονομική κρίση προς όφελος του κεφαλαίου.\nΗ γκεμπελίστικου τύπου προπαγάνδα Κυβέρνησης, ΤΡΟΪΚΑ ΛΑΟΣ, ΝΔ και των συνοδοιπόρων τους, για δήθεν υπεράριθμους δημοσίους υπαλλήλους έχει τριπλό στόχο : την σταθερή εργασία, την τιμή της εργατικής δύναμης και την προλείανση του εδάφους για το ολοκληρωτικό ξεπούλημα την εναπομείνασας δημόσια περιουσίας. Τα Μέσα Ενημέρωσης των εφοπλιστών και των μεγαλοεργολάβων, οι υποτακτικοί και τα παπαγαλάκια τους, σε ρόλο εντεταλμένου προπαγανδιστή, αναπαράγουν κάθε είδους ψευτιά και συκοφαντία κατά των δημοσίων υπαλλήλων προετοιμάζοντας έτσι την κοινή γνώμη για τη ληστρική επιδρομή που πρόκειται να ακολουθήσει ενάντια σε όλα τα δικαιώματά μας.\nΟι περικοπές μισθών, τα συνεχόμενα χαράτσια, οι φοροεπιδρομή κυρίως στα χαμηλά εισοδήματα οδηγούν σε εξόντωση τους εργαζομένους. Για το δημόσιο τομέα, η εφαρμογή του νέου μισθολογίου καταργεί όλες τις μισθολογικές αυξήσεις – προϊόντα απεργιακών αγώνων μηνών, που ονομάστηκαν «επιδόματα», διαμορφώνοντας τον κατώτερο μισθό στο δημόσιο στα 780 ευρώ μεικτά (500 με 600 ευρώ καθαρά). Συνδέει την μισθολογική ωρίμανση –εξέλιξη του δημοσίου υπαλλήλου με το νέο βαθμολόγιο , την αξιολόγηση και την επίτευξη στόχων. Δημιουργείται, κατά συνέπεια, ένα αυταρχικό διοικητικό πλαίσιο που στοχεύει στην πλήρη υποταγή των εργαζομένων στους στόχους του κράτους. Αντίστοιχα η αξιολόγηση της συμπεριφοράς των των εργαζομένων ως κριτήριο για τη βαθμολογική και μισθολογική τους εξέλιξη επαναφέρει το ελληνικό κράτος, με σύγχρονους όρους, στην εποχή της «εθνικοφροσύνης» και των αντιδημοκρατικών πρακτικών. Στο βαθμό μάλιστα που οι διάφορες αξιολογικές επιτροπές θα συγκροτούνται με πολιτικές αποφάσεις, είναι προφανές ότι θα κυριαρχήσουν οι πελατειακές σχέσεις, το ρουσφέτι και η προαγωγή των «δικών μας παιδιών.\nΤαυτόχρονα προωθούν ένα πογκρόμ απολύσεων, είτε άμεσων είτε μέσω της εργασιακής εφεδρείας, με καταργήσεις και συγχωνεύσεις οργανισμών και φορέων, ενώ σχεδιάζουν την μείωση κατά 30% των οργανικών θέσεων στο δημόσιο, κάτι που θα επιφέρει 200.000 απολύσεις, σύμφωνα με τις δικές τους εξαγγελίες. Όλα αυτά θα οδηγήσουν σε μεγάλη υποβάθμιση των παρεχόμενων υπηρεσιών υγείας, παιδείας, πρόνοιας και κοινωνικής ασφάλισης ενώ ταυτόχρονα υποδομές, νερό, ενέργεια, ορυκτός πλούτος, περιβάλλον ξεπουλούνται προς όφελος των δανειστών και του μεγάλων επιχειρηματικών ομίλων.\nΓια τον ιδιωτικό τομέα διαμορφώνουν τους όρους για μια άνευ προηγουμένου εκμετάλλευση της εργατικής τάξης στο ιδιωτικό τομέα μέσα από τη δημιουργία εργαζομένων των 500 και 400 ευρώ. Γι’ αυτό η κυβέρνηση καταργεί και τις κλαδικές συμβάσεις εργασίας και συζητά με την τρόϊκα την αναθεώρηση της Εθνικής Γενικής Συλλογικής Σύμβασης Εργασίας που θα οδηγήσει στη μείωση κατά 30% των αποδοχών των εργαζομένων και στον ιδιωτικό τομέα. Ταυτόχρονα, αυτή η δραματική συρρίκνωση των εισοδημάτων θα οδηγήσει σε μια ύφεση που θα θυμίζει εμπόλεμη περίοδο και σε μια πρωτοφανή αύξηση της ανεργίας. Στη βάση αυτών των κοινωνικών και πολιτικών προϋποθέσεων διαμορφώνονται και οι Ειδικές Οικονομικές Ζώνες Επένδυσης για το ελληνικό και ευρωπαϊκό κεφάλαιο. Η περιβόητη «ανάπτυξη» που υπόσχονται και που πρόθυμα υιοθετεί η συνδικαλιστική γραφειοκρατία και τα διάφορα ξεπουλημένα Εργατικά Κέντρα θα βασίζεται πάνω στον εργασιακό μεσαίωνα. Η ανάπτυξη τους δεν είναι για μας. Η πτώχευση της κοινωνίας είναι απαραίτητη προϋπόθεση κάθε αναπτυξιακού σχεδιασμού του κεφαλαίου και των πολιτικών του εκφραστών. Με άλλα λόγια, η επίθεση είναι ενιαία για όλους τους εργαζομένους είτε εργάζονται στο δημόσιο είτε στον ιδιωτικό τομέα\nΤα αντιλαϊκά αυτά μέτρα δεν απαντούν στο χρέος, δεν προέκυψαν από το πουθενά, έχουν μόνιμο χαρακτήρα . Είναι συνέχεια προηγούμενων, που έπαιρναν σταδιακά αλλά σχεδιασμένα οι κυβερνήσεις υλοποιώντας τις αποφάσεις της ΕΕ : Προσαρμογή στους κανόνες της Ε.Ε., βελτίωση της «ανταγωνιστικότητας», ενίσχυση της «επιχειρηματικότητας», «ορθολογικοποίηση» ( βλ. σφαγιασμός κοινωνικών δαπανών) κ.λ.π. Για το Δημόσιο η πλήρης παράδοση των κερδοφόρων δραστηριοτήτων στο μεγάλο κεφάλαιο πάντα συνοδευόταν, όπως και σήμερα από μέτρα για «να γίνει καλύτερη και παραγωγικότερη η δουλειά του Δημοσίου Υπαλλήλου» , πότε για ένα Δημόσιο «σύγχρονο και αποτελεσματικό» ή για ένα «κράτος επιτελικό» ή άλλοτε για ένα «κράτος στρατηγείο».\nΑποτέλεσμα πάντα το ίδιο: Δημόσια διοίκηση και κράτος όλο και πιο αντιλαϊκό, αντιδραστικό, πιο εχθρικό τόσο για τους εργαζόμενους σ’ αυτό, όσο και για τα λαϊκά στρώματα, αλλά φιλικό για τους μεγαλοεπιχειρηματίες και το κεφάλαιο συνολικά. Ποτέ μέχρι σήμερα οι κυβερνήσεις που ξεπούλησαν επιχειρήσεις που χτίστηκαν με τον ιδρώτα του Λαού μας δεν μπήκαν στον κόπο να εξηγήσουν για τι μετά από 20 χρόνια ξεπουλήματος τα ελλείμματα γιγαντώνονται !\nΗ εφαρμογή του «Καλλικράτη» αποκάλυψε έμπρακτα την πραγματική στόχευση της κυβέρνησης παραδίδοντας τα έργα της περιφέρειας στους ιδιώτες ( Βόρειο - Νότιο Αιγαίο, Δυτική Κεντρική Μακεδονία , Αν. Μακεδονία Θράκη ) μέσω… ΕΓΝΑΤΙΑΣ , μέσω «ΚΡΗΤΗ Α.Ε.» στην Κρήτη κ.α. , την ώρα που τα διόδια στις «εθνικές» οδούς του κεφαλαίου ανταγωνίζονται τις τιμές των αεροπορικών εισιτηρίων, την ώρα που τα τραίνα ξεπουλιούνται μαζί με τα λιμάνια και τις υποδομές, καθιστώντας τους μηχανικούς του Δημοσίου τροχονόμους των συμφερόντων του μεγάλου κεφαλαίου που λυμαίνεται τα δημόσια έργα και τις υποδομές της χώρας.\nΟι ιδιαίτερες συνθήκες που επικρατούν στα νησιά ( ακριβή και ανεπαρκής συγκοινωνία, ανάγκη συχνών μετακινήσεων, ελλιπείς υποδομές - ειδικά στην υγεία, υψηλό κόστος ζωής ) καθιστούν ακόμη δυσμενέστερες της συνθήκες διαβίωσης των εργαζομένων και προφανώς και των μισθωτών μηχανικών που εργάζονται στο δημόσιο. Η πρόσφατη περικοπή κατά 20 % των εκτός έδρας αποζημιώσεων παράλληλα με την απαλλαγή των ακτοπλόων από τους φόρους , αναδεικνύει με σαφήνεια για ποιούς δουλεύει η κυβέρνηση ….\nΑυτή η ζοφερή πραγματικότητα που διαλύει τις αυταπάτες και τις θεωρίες για εξανθρωπισμό του συστήματος, βάζει αντικειμενικά επί τάπητος ιστορικά ερωτήματα που από την απάντηση που θα δοθεί σε αυτά θα κριθεί το μέλλον του λαού μας. Σ’ αυτά τα ερωτήματα οι μισθωτοί μηχανικοί του δημοσίου όπως και όλοι οι εργαζόμενοι, είμαστε υποχρεωμένοι να απαντήσουμε πατώντας πάνω στους αγώνες που κάναμε όλο το προηγούμενο διάστημα, ακολουθώντας όμως την στρατηγική που ενοποιεί τους στόχους πάλης με βάση τα συμφέροντα του συνόλου των εργαζομένων ,ξεπερνώντας τις λογικές των δήθεν εφικτών αποκομμένων κλαδικών στόχων.\nΚΛΙΜΑΚΩΝΟΥΜΕ ΤΟΝ ΑΓΩΝΑ ΓΙΑ ΤΗΝ ΑΝΑΤΡΟΠΗ ΤΗΣ ΠΟΛΙΤΙΚΗΣ ΤΗΣ ΕΞΑΘΛΙΩΣΗΣ ΠΟΥ ΕΠΙΒΑΛΛΟΥΝ ΚΥΒΕΡΝΗΣΗ – ΤΡΟΙΚΑ – ΕΡΓΟΔΟΣΙΑ\nΔΕΝ ΑΝΑΓΝΩΡΙΖΟΥΜΕ ΚΑΝΕΝΑ ΧΡΕΟΣ ΓΙΑ ΤΟΝ ΛΑΟ. ΔΕΝ ΠΛΗΡΩΝΟΥΜΕ ΤΑ ΧΑΡΑΤΣΙΑ !\n· Ανατροπή της κυβερνητικής πολιτικής, να φύγουν τρόικα, Ε.Ε. και ΔΝΤ. Ανατροπή του μνημονίου, του μεσοπρόθεσμου προγράμματος και όλων των αντιεργατικών νόμων. Κοινό μέτωπο εργαζομένων σε δημόσιο και ιδιωτικό τομέα.\n· Πραγματικές αυξήσεις στις αμοιβές μας με βάση τις σύγχρονες ανάγκες της λαϊκής οικογένειας. Αύξηση του αφορολόγητου στις 40.000 € για το ζευγάρι με προσαύξηση 5.000 € για κάθε παιδί, κατάργηση του Φ.Π.Α. και των άλλων αντιλαϊκών έμμεσων φόρων στα είδη πλατιάς λαϊκής κατανάλωσης και στα καύσιμα. Άμεση αύξηση του ποσοστού φορολογίας του κεφαλαίου στο 45%.\n· Θέσπιση οικονομικών και θεσμικών κινήτρων για την προσέλκυση και παραμονή διπλωματούχων μηχανικών στα νησιά.\n· Πλήρη - σταθερή εργασία για όλους. 7ωρο - 5ήμερο - 35ωρο. ΟΧΙ στα Τοπικά Σύμφωνα Απασχόλησης και τις ελαστικές εργασιακές σχέσεις. ΟΧΙ στις απολύσεις και την εργασιακή εφεδρεία. Για όλους τους ανέργους επίδομα ανεργίας στο 80% του κατώτερου μισθού. Υπολογισμό του χρόνου ανεργίας ως συντάξιμου χρόνου. Επιδότηση των νέων ανέργων χωρίς καμιά προϋπόθεση.\n· Άμεση κατάργηση όλων των αντι - ασφαλιστικών νόμων. Αποκλειστικά Δημόσιο\nΣύστημα Καθολικής, Υποχρεωτικής Κοινωνικής Ασφάλισης. Άμεση μείωση των εισφορών των εργαζόμενων μηχανικών στα προ του 1992 επίπεδα με αντίστοιχη αύξηση των εργοδοτικών και κρατικών εισφορών, στην κατεύθυνση της πλήρους απαλλαγής των εργαζόμενων από εισφορές.\n· Σύνταξη μετά από 30 χρόνια δουλειάς χωρίς όριο ηλικίας ή στα 60 για τους άνδρες και στα 55 για τις γυναίκες. Επανασύνδεση της κατώτερης σύνταξης με το μισθό του ΔΥ.\nΣύνταξη στο 80% του τελευταίου μισθού. Πλήρης και δωρεάν ιατροφαρμακευτική\nπερίθαλψη σε ένα αποκλειστικά Δημόσιο Σύστημα Υγείας. Κατάργηση των εισφορών για τον Κλάδο Υγείας. Άμεση απόσυρση του ΤΣΜΕΔΕ από τη Τράπεζα Αττικής και το Χρηματιστήριο. Άμεση απόδοση των οφειλών του Δημοσίου και της εργοδοσίας στο Ταμείο. Άμεση διεκδίκηση των απωλειών στο αποθεματικό από την άτοκη κατάθεσή του στη Τράπεζα της Ελλάδος.\n· Κάλυψη του συνόλου των εκπαιδευτικών αναγκών μέσα από ενιαίο, δημόσιο, δωρεάν εκπαιδευτικό σύστημα. Κατάργηση κάθε μορφής ιδιωτικής εκπαίδευσης. Ένα και μοναδικό, ενιαίο ακαδημαϊκό δίπλωμα για κάθε ειδικότητα μηχανικού, 5ετούς διάρκειας, μοναδική προϋπόθεση για την άσκηση του επαγγέλματος, ενάντια στην αποσύνδεση σπουδών-επαγγέλματος και την κοινοτική κατεύθυνση για την απελευθέρωση των «κλειστών» επαγγελμάτων. Να καταργηθούν τα ΠΔ του ΥΠΕΠΘ που ενσωματώνουν τις κοινοτικές οδηγίες (και την πρόσφατη 36/2005) στο εθνικό δίκαιο. Να καταργηθεί ο νόμος- πλαίσιο για την εκπαίδευση.\n· Προστασία του περιβάλλοντος προς όφελος του λαού και όχι των μεγαλοεπιχειρηματιών και των ιδιωτικών συμφερόντων. Μέτωπο πάλης για την αναγκαιότητα ύπαρξης κεντρικού σχεδιασμού του Δημοσίου όσο αφορά τις ανάγκες του σε Μηχανικούς. Κατάργηση του νόμου περί τακτοποίησης αυθαιρέτων και την μεταφορά αρμοδιοτήτων πολεοδομίας και περιβάλλοντος σε ιδιώτες.\n· Ενιαίος κρατικός φορέας κατασκευών για όλες τις φάσεις παραγωγής έργων, που θα κατοχυρώνει το δημόσιο έργο και τη λαϊκή κατοικία σαν κοινωνικά αγαθά και όχι σαν εμπορεύματα. Κρατικό πρόγραμμα οικοδόμησης ασφαλών, σύγχρονων και φθηνών λαϊκών κατοικιών. Υλοποίηση προγραμμάτων αντιπλημμυρικών έργων, έργων αντισεισμικής θωράκισης κλπ.\n· Κατάργηση των ΣΔΙΤ, των Συμβάσεων Παραχώρησης και των νόμων αναδιάρθρωσης του κατασκευαστικού τομέα (δημόσια έργα, μελέτες).\n· Κατάργηση του νομοθετικού πλαισίου απελευθέρωσης της ενέργειας και των τηλεπικοινωνιών. Ενιαίοι κρατικοί φορείς στους παραπάνω τομείς, που θα αποτελούν λαϊκή περιουσία και θα υπηρετούν τις ανάγκες των εργαζόμενων\n· Ουσιαστική εφαρμογή των μέτρων υγιεινής και ασφάλειας των εργαζομένων. Δημιουργία κρατικού σώματος τεχνικών ασφαλείας και γιατρών εργασίας.\n· Συμμετοχή στις δράσεις που έχει προκηρύξει η ΠΟΕ-ΟΤΑ την Τρίτη 11-10-2011.\n· Συμμετοχή στην Πανδημοσιουπαλληλική Συνέλευση για συντονισμό δράσης ενάντια στη νέα βάρβαρη επίθεση της κυβέρνησης την Τετάρτη 12-10-2011 στις 18:30 στο Πνευματικό Κέντρο της Ερμούπολης.\n· Συμμετοχή στο Συλλαλητήριο διαμαρτυρίας την Πέμπτη 13-10-2011 στις 18:30 στην Πλατεία Μιαούλη και σε όποιο άλλο συλλαλητήριο οργανωθεί το επόμενο διάστημα μέχρι την απεργία της Τετάρτης 19-10-2011.\n· Δημιουργία Επιτροπής Αγώνα, με στόχο να συντονίσει και να οργανώσει την αντίσταση του εργαζόμενου λαού σε επίπεδο νησιού. Παράλληλα ενημέρωση και συντονισμό με άλλες πρωτοβάθμιες ΕΜΔΥΔΑΣ, πρωτοβάθμιους συλλόγους εντός και εκτός νησιού, με σκοπό τον συντονισμό του αγώνα για πραγματοποίηση γενικής πολιτικής απεργίας διαρκείας.\n· Τρίωρη στάση εργασίας την Παρασκευή 14-10-2011 από τις 12:00 μέχρι τέλος του ωραρίου. Περιοδεία σε χώρους εργασίας.\n· Τρίωρη στάση εργασίας τη Δευτέρα 17-10-2011 από τις 12:00 μέχρι τέλος του ωραρίου. Περιοδεία σε χώρους εργασίας.\n· 48ωρη απεργία για την Τρίτη 18-10-2011 και την Τετάρτη 19-10-2011 και συμμετοχή στα συλλαλητήρια της Ερμούπολης. Περιοδεία σε χώρους εργασίας με στόχο τη μεγαλύτερη συμμετοχή συναδέλφων στις απεργιακές κινητοποιήσεις. Συμμετοχή στις δράσεις που έχει προκηρύξει Ομοσπονδία των Συλλόγων Υπαλλήλων Αιρετών Περιφερειών Ελλάδας.\n· Δεν πληρώνουμε τα διαδοχικά χαράτσια που επιβάλλει η κυβέρνηση διότι δεν έχουμε και δεν μπορούμε να τα πληρώσουμε στον βωμό της ασύστολης κερδοφορίας των πιστωτών, ενώνοντας την αντίδρασή μας με τους άλλους εργαζόμενους και τους φορείς που παίρνουν αντίστοιχες αποφάσεις. Σαν σωματείο συγκεντρώνουμε τα χαράτσια και τα επιστρέφουμε στην κυβέρνηση.\n· Άρνηση των μελών μας να υπογράψουν και να συναινέσουν σε πράξεις και αποφάσεις εκποίησης δημόσιας περιουσίας, σε συρρίκνωση του δημοσίου και του κοινωνικού πλούτου και σε πράξεις απολύσεων προσωπικού και εργασιακής εφεδρείας. Πολιτική ανυπακοή σε κάθε πράξη που θίγει τα συμφέροντα των εργαζομένων σε δημόσιο ή ιδιωτικό τομέα.\n· Εισήγηση προς την ΕΜΔΥΔΑΣ Αττικής και την Π.Ο. ΕΜΔΥΔΑΣ, σε συνεργασία με την ΠΟΕ-ΟΤΑ για πραγματοποίηση πανελλαδικής απεργίας-αποχής από τα καθήκοντα νομιμοποίησης αυθαιρέτων κατασκευών.\n· Εισήγηση προς την ΕΜΔΥΔΑΣ Αττικής και την Π.Ο. ΕΜΔΥΔΑΣ για την κλιμάκωση του αγώνα με διοργάνωση απεργίας διαρκείας, σε συνέχεια της απεργίας της 19ης Οκτωβρίου. Να γίνει προσπάθεια η απεργία διαρκείας να γίνει σε συντονισμό με τις άλλες Ομοσπονδίες, την ΑΔΕΔΥ και την ΓΣΕΕ.\nΑνώνυμος 13 Οκτωβρίου 2011 - 6:43 μ.μ.\nΚάντε την επόμενη 9ημερη μόνοι σας, ασυντόνιστοι, ανοργάνωτοι, χωρίς συνεργασία με τους υπαλλήλους του ιδιωτικού τομέα, τους ελεύθερους επαγγελματίες τους μικρομεσαίους επιχειρηματίες. Έτσι θα καταφέρετε να αιμορραγησουν οικονομικά οι συνάδελφοι σας, και μετά του κωλου τα 3ημερα θα κάνετε και του κωλου τα 9μερα.\nΑλλοι με Επίπεδο 0, άλλοι με iq ποντικιου, αλλοι αριστερά απολιθώματα, αλλοι δεξιά και πασοκια λαμόγια, αλλοι απατεώνες κκεδες, ένας εσμός ανικανων εργατοπατερων που νομίζουν ότι μπορούν να αναμετρηθούν με τη νέα τάξη πραγμάτων.\nΘα σας πατήσουν κάτω σαν σκουλήκια.\nΚαι εσάς και όσους σας ακούνε.\nσυσπειρωση αριστερων μηχανικων 13 Οκτωβρίου 2011 - 8:11 μ.μ.\nΈνας, αλλά λέων. Εξάλλου ένα από τα αποτελέσματα της βίαιης κατεδάφισης της ελληνικής κοινωνίας θα είναι και η ένταση του ατομισμού και ο κοινωνικός κανιβαλισμός. Δεν είναι τυχαία που οι καταθλίψεις και οι ψυχασθένεις χτυπάνε κόκκινο, με προφανές αποτέλεσμα να μας φταίνει όλοι εκτός από αυτούς που πραγματικά φταίνε.\nΑνώνυμος 13 Οκτωβρίου 2011 - 9:48 μ.μ.\nΗ καταδίκη ΟΦΘΑΛΜΟΦΑΝΩΣ ΑΤΕΛΕΣΦΟΡΩΝ προσπαθειών που έχουν ως αποτέλεσμα την πλήρη εξαθλίωση των εργαζομένων και την ένταση του κοινωνικού αυτοματισμού?\nΑυτό θεωρείται ατομισμός??!! Δεν είναι δικαιολογημένη ΕΚ ΤΩΝ ΠΡΑΓΜΑΤΩΝ κριτική?\nΤι καταφέρατε με τόσες πιστολιές στον αέρα;\nΤώρα που θα κροταλίσει το οπλοπολυβόλο τρεις φορές στον αέρα θα φοβηθούν?\nΤις συνήθισαν τις μπαλωθιές. Το μόνο που φοβούνται είναι η σφαίρα στο ψαχνό.\nΒούτυρο στο ψωμι τους είναι τετοιου είδους απεργίες.\nΤο ευχαριστηθήκατε π.χ. κύριοι τώρα που τα σκουπίδια θα πάνε σε ιδιώτες?\nΕάν ήταν ΓΕΝΙΚΕΥΜΕΝΗ Η ΑΠΟΧΗ από την εργασία θα έβγαινε κανείς να μιλήσει εναντίον των σκουπιδιαριαίων? Εναντίον των ΔΕΗτζήδων? Εναντίον των εργαζομένων στα ΜΜΜ?\nΘα υπέφεραν οι υπόλοιποι εργαζόμενοι το ίδιο από αυτές τις κινητοποιήσεις? Και ακόμη και αν υπέφεραν θα διαμαρτυρόταν κανείς?\nΈχετε πάρει χαμπάρι πώς σας αντιμετωπιζει η κοινωνία? Τι πιστεύει για τους Δ.Υ.? Προφανώς όχι.\nΚονωνικός κανιβαλισμός? Με είδατε να τα έχω βάλει με κάποια κοινωνική ομάδα διαφορετική από την δική μου? Εκτός και αν θεωρείτε τους εργατοπατέρες κοινωνική ομάδα :) !!!\nΕσάς και τους πολιτικούς θέλει να σας κατασπαράξει ΟΛΗ η Ελληνική κοινωνία. Ακόμα και όσους δεν είναι ένοχοι όπως π.χ. τα έντιμα μέλη της παράταξης σας. Υπό αυτή την έννοια ίσως μπορείτε να κατηγορήσετε και εμένα και τους υπόλοιπους Ελληνες για κανιβάλους, αλλά θα παρατηρήσω ότι μαζί με τα ξερά καίγονται και τα χλωρά...\nΤην αιτίαση λοιπόν περί κοινωνικού κανιβαλισμού την αντιπαρέρχομαι.\nΌσο για τις αναφορές σας περί έξαρσης καταθλίψεων και ψυχασθενειών, θα συμφωνήσω και θα προσθέσω το περίφημο: "μωραίνει Κύριος ον βούλεται απωλέσαι".\nΤέλος θα ήθελα να σας εφιστήσω την προσοχή στο εξής:\nΑν μη τι άλλο εγώ ΞΕΡΩ ποιοι πραγματικά φταίνε ενώ εσείς όχι.\nΤην χώρα φαινομενικά την κυβερνά η τρόικα του Τομ Πολσεν. Σίγουρα όχι η κυβέρνηση. Αλλά ακόμα και ο καημένος ο blue eyes είναι ένα απλό υπαλληλάκι. Στελεχια τους φωνάζαμε αυτούς περιπαικτικά στην πρώτη μου δουλειά.\nΤα αφεντικά του Τομ είναι κάποιοι άλλοι, υψηλόβαθμα στελέχια σαν την Lagarde. Και πάνω από αυτούς, πάνω ασπό την ΕΚΤ, τον Τρισέ και όλους αυτούς, είναι η ελίτ των μεγαλοτοκογλύφων. Οι ελάχιστοι μεγάλοι κάτοχοι του χρηματοπιστωτικού κεφαλαίου.\nΑυτοί φταίνε. Διότι ΑΥΤΟΙ οι άνθρωποι έχουν ως στόχο την επιβολή της Νέας Τάξης Πραγμάτων. Και επειδή έχουν γεωσκώληκες για αντιπάλους θα κερδίσουν ΚΑΤΑ ΚΡΑΤΟΣ.\nΘα με ρωτήσεte τώρα τι είναι Νέα Τάξη Πραγμάτων?\nΕ τώρα, στην πρώτη μικρή πάte? Google it :)\nΔεν τα έβαλα λοιπόν με κάποιον που δεν φταίει. Τα έβαλα με τους πραγματικούς ενόχους. Και τους εντελώς ΑΝΙΚΑΝΟΥΣ εγχώριους αντιπάλους τους, οι οποίοι μάλιστα είναι ΠΛΗΡΩΣ διαβρωμένοι και υποσκαπτόμενοι εσωτερικά απο πουλημένα λαμόγια, πράκτορες του εχθρού. Ψαχτείτε ρε μεταξύ σας (δεν μιλάω για την παράταξή σας, μιλάω για το σωματείο σας) να δείτε πόσα πουλημένα τομάρια έχετε εκεί μέσα και ποιους εξυπηρετούν. Ακόμα να τους πάρετε χαμπάρι?\nΑπό κάτι αγνώστους περίεργους σαν κι εμένα (θα μπορούσα πχ. να είμαι και ΚΥΠΑτζής και να κελαηδάω στα blog, λέμε τώρα) περιμένετε να δείτε και να μάθετε αυτά που είναι ΜΠΡΟΣΤΑ στα μάτια σας??!!!\nΠριν λοιπόν προσπαθήσετε να απαξιώσετε τον γραπτό λόγο "ενός ατομιστή, τρελαμένου από την κρίση" που δεν βλέπει μπροστά του, ξεστραβωθείτε εσείς.\nΠριν βγάλετε την οδοντογλυφίδα απο το ματι μου βγάλτε το παλούκι απο το δικό σας.\nσυσπειρωση αριστερων μηχανικων 13 Οκτωβρίου 2011 - 10:02 μ.μ.\nΜα αυτή τη στιγμή έχουμε (μετά τις πλατείες και λόγω του ενιαίου της επίθεσης) για πρώτη φορά ενότητα τόσων πολλών στρωμάτων εργαζομένων κα απέναντι στην κυβέρνηση και την τρόικα. Χαιρόμαστε με τα κατελλημένα υπουργεία, τις αποχές, τις απεργίες, τις στάσεις εργασίας τις συγκεντρώσεις γιατί μπορούν να διώξουν την κυβέρνηση και την τρόϊκα. Όσο για τους τοκογλύφους τα έχουμε γράψει πολλαπλά από εδώ μέσα, ΣΤΑΣΗ ΠΛΗΡΩΜΩΝ και ΔΙΑΓΡΑΦΗ ΤΟΥ ΧΡΕΟΥΣ.\nΤα φυντάνια τυο κλάδου μας τα γνωρίζουμε καλά και είμαστε σε διαρκή σύγκρουση μαζί τους (και δε συνεργαζόμαστε μαζί τους, κατανοητό?)\nΤα υπόλοιπα να τα πούμε από κοντά γιατι δεν προλαβαίνουμε\nΑνώνυμος 14 Οκτωβρίου 2011 - 1:35 μ.μ.\nΕπιμένω ότι είστε φάουλ.\nΑυτός εδώ τα λέει καλύτερα από εμένα:\nΜόνο ΟΛΟΙ μαζί θα κερδίζαμε. Αυτό που κάνετε είναι ΚΑΤΑΣΤΡΟΦΙΚΟ. Λυπάμαι που δεν το καταλαβαίνετε.\nΑπό κοντά δεν θα τα ξαναπούμε, λυπάμαι, ούτε εγώ προλαβαίνω να ασχοληθώ με χαμένους αγώνες :)\nσυσπειρωση αριστερων μηχανικων 14 Οκτωβρίου 2011 - 2:07 μ.μ.\nτο διαβάσαμε το άρθρο και γενικά συμφωνούμε, πως θα γίνει αυτό όμως (με τα σωματεία και τα κόμματα που έχουμε); κάποιοι πρέπει να ξεκινήσουνε. Το ΤΕΕ για παράδειγμα ή η ΓΣΕΕ δε θα καλούσε ποτέ σε κάτι τέτοιο (γιατί είναι συνεργάτες). Πρακτικά την επόμενη βδομάδα θα κλείσουν σχεδόν τα πάντα, πρέπει να υπάρχει η αποφασιστηκότητα να συνεχίσουμε και μετά από αυτήν μέχρι να φύγουνε.\nΚαι χαμένοι είναι μόνο οι αγώνες που δε δόθηκαν.\nΑνώνυμος 14 Οκτωβρίου 2011 - 2:08 μ.μ.\nΕξαιρετικά αφιερωμένα από εμένα και αυτά τα 2 άρθρα της ιστοσελίδας μου:\nΑνώνυμος 14 Οκτωβρίου 2011 - 2:11 μ.μ.\nΑΠό αυτό θα σιγουρέψετε και την ταυτότητά μου..\nσυσπειρωση αριστερων μηχανικων 14 Οκτωβρίου 2011 - 3:34 μ.μ.\nουδέποτε είχαμε αμφιβολία για την ταυτότητα σου


Οφειλόμενη… συμπλήρωση - Εφημερίδα ΛΑΟΣ Βέροια Ημαθίας\n24 Μαρ 2020 12:10\nΔιαβάζοντας στις τοπικές εφημερίδες αλλά και στο διαδίκτυο, για την σεμνή και λιτή τελετή που πραγματοποιήθηκε κατά την ονοματοδοσία δρόμου της πόλης μας με το όνομα του πρώην δημάρχου της Βέροιας Κωνσταντίνου Ζαμπούνη μου δημιουργήθηκαν κάποιες σκέψεις που δεν έχουν να κάνουν τίποτα – μα τίποτα με τον αείμνηστο Δήμαρχο, τον εξαίρετο άνθρωπο και λαμπρό επιστήμονα. Καλώς και έγινε έστω και κάπως αργά.\nΚάλλιο αργά παρά ποτέ, όπως λέει και ο λαός μας. Και μακάρι και στο μέλλον να τιμώνται έστω και με τον τρόπο αυτό και άλλοι συντοπίτες μας που πρόσφεραν στην πόλη υλικά ή πνευματικά.\nΟι σκέψεις μου επικεντρώνονται στη σχετική πινακίδα, που τοποθετήθηκε στο χώρο της τελετής-τιμής. ΟΔΟΣ ΚΩΝ/ΝΟΥ ΖΑΜΠΟΥΝΗ. Αυτό και τίποτα άλλο! Οι περισσότεροι ούτε που τον γνωρίζουν! Οι νεότεροι θα αναρωτηθούν χωρίς φυσικά να πάρουν απάντηση!\nΤόσο δύσκολο είναι να γραφεί κάτω από το όνομα ΠΡΩΗΝ ΔΗΜΑΡΧΟΣ ΒΕΡΟΙΑΣ. Θα μας βοηθήσει όλους. Θα μάθουμε για την ιστορία του τόπου μας!\nΤο ίδιο φυσικά συμβαίνει και με άλλες σχετικές οδονομασίες.\n-Οι περισσότεροι γνωρίζουμε την οδό ΚΩΤΤΟΥΝΙΟΥ. Τι ήταν όμως ο Κωττούνιος; Πολύ λίγοι έως ελάχιστοι γνωρίζουμε!\n-Όλοι βαδίζουμε στον πεζόδρομο της αγοράς στις οδούς Κάππου και Τσούπελη αλλά πολύ λίγοι γνωρίζουν τι ήταν αυτοί!\n-Κεντρικός δρόμος η οδός Ζωγιοπούλου, αλλά μόνον όσοι την είχαν νηπιαγωγό και κάποιοι ακόμη γνωρίζουν τη μεγάλη ευεργέτιδα της πόλης!\nΤο ίδιο έχει να κάνει και με άλλες οδονομασίες όπως του Αντώνη Κεμεντζέ, του Γεωργίου Γουδή, της Μαλακούση, Μούμογλου και άλλες.\nΠρότασή μου είναι κάτω από το όνομα του προσώπου που τιμάται με την οδονομασία ας γράφεται και η ιδιότητά του ή τέλος πάντων κάτι που να μας θυμίζει τι ήταν ο τιμηθείς με την ονοματοδοσία. Έτσι για να πλουτίζουμε της γνώσεις μας. Από εκεί και πέρα ο καθένας μας ας ψάξει να μάθει περισσότερα.\nΚαι επί προσωπικού σχετικό. Περιδιαβαίνοντας τους δρόμους της πόλης συνάντησα την οδό Ονησίμου. Κάπου εκεί κοντά στην Αγία Κυριακή. Ανέτρεξα σε εγκυκλοπαίδειες, έψαξα στο διαδίκτυο και βρήκα (αν δεν είναι συνωνυμία) ότι «ο περί ο λόγος» υπήρξε βασιλιάς της αρχαίας Σαλαμίνας της Κύπρου. Τώρα βρίσκομαι στη φάση να βρω τη σχέση του με τη Βέροια!


Κατά την κατασκευή ενός δεύτερου ή υπόγειου ορόφου, μια σκάλα είναι απαραίτητη. Για να φαίνονται όλα αρμονικά στο σπίτι, είναι απαραίτητο να επιλέξετε το σωστό φινίρισμα και αυτό εξαρτάται σε μεγάλο βαθμό από το σχεδιασμό του, το υλικό από το οποίο κατασκευάστηκε και το εσωτερικό. Ο σχεδιασμός μπορεί να ποικίλει, μπορεί να χρησιμοποιηθεί για να τονίσει τις σκάλες στο σχεδιασμό του καθιστικού, της αίθουσας, του διαδρόμου ή του λόμπι. Μάθετε τι είδους υλικό θα είναι η σκάλα σας όχι μόνο το πιο όμορφο, αλλά και αξιόπιστο. Σχετικά με όλες τις επιλογές για το φινίρισμα σκαλοπατιών σκαλοπατιών περαιτέρω στο άρθρο.\nΦινίρισμα μεταλλικής σκάλας\nΑυτά τα στοιχεία σπονδυλωτών σκαλοπατιών από μέταλλο, τα οποία παράγονται μαζικά ή κατασκευάζονται κατά παραγγελία, έχουν ήδη μια τακτοποιημένη τελική επιφάνεια. Εάν η σκάλα έχει σχεδιαστεί, εγκατασταθεί ανεξάρτητα, τότε είναι απαραίτητο να αντιμετωπίσετε τη διακόσμησή της.\nΟ σχεδιασμός μπορεί να είναι πολύ διαφορετικός\nΤο κιγκλίδωμα σκάλας μπορεί να αγοραστεί έτοιμο, πλήρες. Απομένει μόνο να φροντίσουμε για το σχεδιασμό του.\nΚατά τη βαφή μετάλλου, είναι απαραίτητο να προετοιμάσετε την επιφάνεια για μεγάλο χρονικό διάστημα και επίπονα, και ακριβώς:\nΕπομένως, θα είναι ευκολότερο να ράψετε τα πάντα γυψοσανίδα από όλες τις πλευρές. Εξωτερικά, θα είναι δύσκολο να πούμε ότι είναι κατασκευασμένο από μέταλλο. Το κόντρα πλακέ μπορεί να χρησιμοποιηθεί για διακόσμηση, αλλά αν χρειαστεί να πάρετε μια λευκή απόχρωση χιονιού, τότε πρέπει να χρησιμοποιήσετε γυψοσανίδα και κατά προτίμηση φύλλο γυψοσανίδας. Αυτό το υλικό έχει καλή μηχανική αντοχή, γεγονός που καθιστά δυνατή την κατασκευή ράφια, ράφι, ακρόλιθος πεζοδρόμιου.\nΕπιλογή σκάλας από μεταλλικό σκελετό\nΔημοφιλές σχέδιο μεταλλικής κατασκευής από πέτρα, ξύλο. Εάν χρησιμοποιείτε πέτρα, το πάτωμα θα είναι κρύο, το οποίο δεν είναι πολύ κατάλληλο για χώρους διαμονής. Αλλά η δεύτερη επιλογή είναι η πιο κατάλληλη επειδή αυτό το υλικό θα μαλακώσει το μέταλλο και θα δώσει άνεση στο σπίτι.\nΘα έχει ενδιαφέρον για εσάς: ΕΠΙΣΚΟΠΗΣΗ: Ξύλινες σκάλες στον δεύτερο όροφο σε ιδιωτικό σπίτι (75+ Φωτογραφίες): σημαντικά σημεία που πρέπει να προσέξετε κατά την επιλογή\nΓια ξύλινες σκάλες, όλες οι ίδιες μέθοδοι είναι κατάλληλες όπως για μεταλλικές. Αλλά, το ξύλο έχει πλεονεκτήματα, συμπεριλαμβανομένης της ευκολίας χειροκίνητης επεξεργασίας, η οποία δίνει περισσότερες ιδέες για διακόσμηση..\nΑυτό ισχύει για αυτοσχέδιες κατασκευές, γιατί οι έτοιμες σκάλες έχουν έτοιμο σχήμα, μια επιφάνεια για περαιτέρω βαφή. Εάν το δέντρο είναι πολύτιμου είδους, τότε η επεξεργασία δεν είναι καθόλου απαραίτητη.\nΜια όμορφη ξύλινη σκάλα στον δεύτερο όροφο με μια ομαλή στροφή\nΣυμβουλήΓια διακόσμηση, μπορείτε να επιλέξετε αποχρώσεις του καφέ ή να κάνετε μια εξαιρετική κίνηση, να χρησιμοποιήσετε φωτεινά χρώματα.\nΚάτω από τα βήματα, σε αντίθεση με μια δομή από σκυρόδεμα, μπορείτε να χρησιμοποιήσετε μόνο χρώμα, αλλά ακόμη και με αυτό, το φινίρισμα μπορεί να είναι όμορφο. Χρησιμοποιείται μια ποικιλία τεχνικών, ο κορεσμός των ανυψωτών αλλάζει, όλα γίνονται στον ίδιο τόνο ή ένα χαλί σχεδιάζεται σε ολόκληρη τη σκάλα. Τα έτοιμα στένσιλ για σχεδίαση διευκολύνουν την εργασία. Μια λευκή σκάλα με μαύρους τοίχους θα φαίνεται πρωτότυπη.\nΤαιριάζει πολύ οργανικά σε οποιοδήποτε εσωτερικό χώρο\nΑφού αναλάβετε τη διακόσμηση μόνοι σας, μπορείτε να κάνετε το εσωτερικό του σπιτιού αποκλειστικό, δείχνοντας όλη τη φαντασία σας.\nΥπάρχουν κτίρια με πλαίσιο. Συναρμολογούνται από ξεχωριστά φέροντα στοιχεία, ως αποτέλεσμα – λαμβάνεται μια ογκομετρική, αλλά ελαφριά δομή. Αυτό γίνεται αποκλειστικά από μέταλλο, ξύλο. Αυτές οι σκάλες είναι δημοφιλείς επειδή είναι συμπαγή, όμορφα, μπορούν να εισαχθούν σε οποιοδήποτε άνοιγμα.\nΙδιαίτερη προσοχή πρέπει να δοθεί στο σχεδιασμό των σκαλοπατιών.\nΘα έχει ενδιαφέρον για εσάς: ΕΠΙΣΚΟΠΗΣΗ: 290+ φωτογραφίες από όμορφες επιλογές για σκάλες στον δεύτερο όροφο σε ιδιωτικό σπίτι (ξύλινο, μέταλλο, σκυρόδεμα)\nΤο επιλεγμένο κιγκλίδωμα επηρεάζει την εμφάνιση των σκαλοπατιών. Μόνο σε δομές πρόβολης, τα κάγκελα μπορεί να απουσιάζουν. Άλλοι τα χρειάζονται.\nΌταν επιλέγετε ένα κατάλληλο έργο, είναι σημαντικό να λάβετε υπόψη τις παραμέτρους των ίδιων των χώρων.\nΑυτό το υλικό δεν χρειάζεται ιδιαίτερο φινίρισμα, τα κάγκελα απλώς καλύπτονται με βερνίκι, λεκέ ή χρώμα.\nΕάν πρόκειται για κλασική δομή πορείας, τότε εγκαθίστανται κιγκλιδώματα από σκυρόδεμα. Έχουν λεία επιφάνεια, απλώς καλύπτονται με λευκό χρώμα.. Οι περιστροφικές, σπειροειδείς κατασκευές σκάλας είναι περιφραγμένες με μονολιθικά κάγκελα.\nΕίναι σημαντικό η σκάλα να είναι σε αρμονία με τη διακόσμηση και τα έπιπλα στο δωμάτιο.\nΕάν χρησιμοποιηθεί ο ελεύθερος χώρος κάτω από τη σκάλα, τότε μπορεί να χρησιμοποιηθεί γυψοσανίδα. Με τη βοήθειά του, μπορείτε να ξεκινήσετε να οργανώνετε χώρο αποθήκευσης, ντουλάπι, τουαλέτα ή άλλη περιοχή. Για γυψοσανίδα, είναι κατάλληλο λευκό χρώμα διασποράς νερού. Αυτό είναι ιδιαίτερα σημαντικό εάν η αίθουσα είναι αρκετά μεγάλη και τα ταβάνια είναι ψηλά.. άσπρο χρώμα Το χρησιμοποιώ στο σχεδιασμό του καθιστικού, αλλά, κατά κανόνα, συνδυάζεται με το λόμπι.\nΟλοκληρώστε το σπίτι σας με ένα τέτοιο στοιχείο\nΘα έχει ενδιαφέρον για εσάς: ΕΠΙΣΚΟΠΗΣΗ: Μοντέρνος σχεδιασμός της αίθουσας εισόδου στο διαμέρισμα και σε ιδιωτικό σπίτι. 175+ Ιδέες φωτογραφιών με παράθυρο, σκάλες και άλλες επιλογές σχεδίασης\nΑνάλογα με το σχέδιο, τη διακόσμηση της εσωτερικής σκάλας, οι τοίχοι μπορούν να επιχριστούν. Σε αυτή την περίπτωση, εφαρμόζονται ξύλινα πατήματα στα σκαλοπάτια ή η επιφάνεια του σκυροδέματος γυαλίζεται, επιχρίστηκε, βάφτηκε.\nΗ επιλογή επένδυσης εξαρτάται από τη συνολική σχεδίαση\nΤέτοια βήματα συνήθως προετοιμάζονται κατά παραγγελία και η επιφάνεια έχει ήδη τελειοποιηθεί. Επομένως, είναι απαραίτητο να δοθεί προσοχή στον τοίχο στον οποίο είναι προσαρτημένη η σκάλα. Η διακόσμησή του πρέπει να είναι μονόχρωμη, χωρίς περιττή διακόσμηση, ώστε να μην αποσπάται η προσοχή από την ίδια τη σκάλα..\nΑυτή η επιλογή σχεδίασης μπορεί να έχει, για παράδειγμα, ένα κορδόνι από σκυρόδεμα και γυάλινα ή ξύλινα σκαλοπάτια. Τα έτοιμα βήματα μπορούν να αγοραστούν ήδη σε πλήρη ετοιμότητα, επομένως, μένει μόνο να τελειώσουμε το kosour.\nΕίναι επιτακτικό να εξετάσετε προσεκτικά τον φωτισμό της σκάλας.\nΤο σκυρόδεμα είναι μια μονολιθική και αρκετά ισχυρή βάση, επομένως, το φινίρισμα δεν σταματά με βαφή, λείανση. Για σκυρόδεμα, μπορείτε να χρησιμοποιήσετε οποιοδήποτε υλικό που μπορεί να αντέξει υψηλά φορτία τριβής.\nΟποιοδήποτε υλικό είναι αποδεκτό για φινίρισμα σκυροδέματος\nΕπιλογές φινιρίσματος σκυροδέματος\nΓια σκυρόδεμα, μπορείτε να χρησιμοποιήσετε οποιοδήποτε υλικό που χρησιμοποιείται ως επένδυση δαπέδου. Το παρκέ μπορεί να αντικατασταθεί με laminate, παραδοσιακό ή πολυμερές. Το laminate μπορεί να μιμηθεί την υφή και το σχήμα της σανίδας, αλλά η διάρκεια ζωής είναι διαφορετική από την αρχική. Έτσι, μπορείτε να τακτοποιήσετε τις άκρες των βημάτων σε σύντομο χρονικό διάστημα..\nΤο παρκέ μπορεί να αντικατασταθεί με laminate\nΟ φελλός μπορεί να χρησιμοποιηθεί ως κεραμίδι ή ως κάλυμμα ρολού, το οποίο προορίζεται για το πάτωμα. Ο φελλός μονώνει καλά από τον υπερβολικό θόρυβο, επομένως, μια τέτοια σκάλα σίγουρα δεν θα τρίζει. Είναι καλύτερα να χρησιμοποιήσετε τον φελλό για το πάτωμα σε ένα δωμάτιο που βρίσκεται δίπλα στις σκάλες ή για να διακοσμήσετε μια σκάλα..\nΟ φελλός μονώνει καλά από τον υπερβολικό θόρυβο\nΗ δυσκολία επιλογής υλικού για βήματα επεξεργασίας προκύπτει μόνο εάν έχουν μη τυποποιημένο σχήμα. Για παράδειγμα, ακτίνα, τριγωνική, καμπύλη. Έτσι, η ξύλινη επένδυση θα προετοιμαστεί κατά παραγγελία. Υπάρχουν επίσης έτοιμα βήματα για την παραδοσιακή ευθεία σκάλα. Επομένως, αυτό δεν θα είναι πρόβλημα..\nΗ διακόσμηση με μάρμαρο ή άλλη πέτρα στο εσωτερικό χρησιμοποιείται πολύ λιγότερο συχνά από το ξύλο. Όλα εξηγούνται από το υψηλό κόστος αυτού του υλικού. Αλλά, το υλικό είναι τόσο ανθεκτικό που μπορεί να διαρκέσει όσο το ίδιο το κτίριο.\nΤο μάρμαρο είναι ένα πολύ ανθεκτικό υλικό\nΑυτό το υλικό έχει τα πλεονεκτήματα και τα μειονεκτήματά του. Τα χαλιά χρησιμοποιούνται εάν θέλετε να δημιουργήσετε άνεση, αν υπάρχουν μικρά παιδιά στο σπίτι. Το χαλί είναι τοποθετημένο σε τσιμεντένιο πάτωμα με κόλλα. Η επεξεργασία της άκρης των σκαλοπατιών με χαλί θα αποτρέψει την ολίσθηση του περπατητή.\nΔημιουργούμε ζεστασιά με χαλί\nΔημιουργία αρμονίας με το δάπεδο στο λόμπι\nΤα βήματα μπορούν να κατασκευαστούν από κεραμικά ή πορσελάνινα είδη. Αυτή η επιλογή σπάνια χρησιμοποιείται σε μοντέρνους εσωτερικούς χώρους, επειδή χρησιμοποιούνται κρύα υλικά, χρησιμοποιούνται συχνότερα για τη βεράντα του σπιτιού. Αλλά, αν τα δάπεδα στο δωμάτιο δίπλα στη σκάλα είναι πλακάκια, τότε θα φαίνεται πολύ αρμονικό.\nΣκαλοπάτια από πορσελάνη – μια ισχυρή και αξιόπιστη επιλογή\nΤα ψηφιδωτά πλακάκια είναι ένα από τα πιο όμορφα και ενδιαφέροντα υλικά για τη διακόσμηση σκαλοπατιών στο σπίτι. Και για να διακοσμήσετε ολόκληρη τη σκάλα με πλακάκια, μπορείτε να χρησιμοποιήσετε τη συνδυασμένη επιλογή. Για παράδειγμα, διακοσμήστε τους ανυψωτές με πλακάκια και καπλαμάστε τα πέλματα με ξύλο. Τα σφυρήλατα κάγκελα είναι κατάλληλα για μια τέτοια σκάλα, δεδομένου ότι με τη βοήθεια πλακιδίων, το δικό του στολίδι θα εμφανίζεται σε κάθε βήμα..\nΑνατολίτικο θέμα χρησιμοποιώντας ψηφιδωτά\nΧρήση χρώματος για κατασκευές από σκυρόδεμα\nΣυνήθως το χρώμα χρησιμοποιείται για ξύλο ή μεταλλικά προϊόντα, αλλά οι δομές από σκυρόδεμα μπορούν επίσης να διακοσμηθούν με χρώμα. Μόνο, είναι απαραίτητο να επιλέξετε ένα πολύ ανθεκτικό χρώμα στην τριβή.\nΠροκειμένου το χρώμα να τοποθετηθεί σε ομοιόμορφο στρώμα, πρώτα η επιφάνεια τρίβεται, αφαιρείται σκόνη και ασταρώνεται. Πριν από την απευθείας βαφή, οι άκρες του σκυροδέματος προστατεύονται με μεταλλική γωνία.\nΜια τέτοια επίστρωση θα διαρκέσει πολύ και θα βοηθήσει στην παράταση της ζωής της ίδιας της βάσης – σκυροδέματος.\nΧρήση χαλιών σε σκυρόδεμα, ξύλινες κατασκευές\nΤο σωρό είναι η μόνη ομοιότητα μεταξύ χαλιού και σωρού. Η επιλογή των χαλιών είναι μεγάλη, υπάρχουν πολλά στολίδια και χρώματα που σας επιτρέπουν να συμπληρώσετε και να δημιουργήσετε ένα ενδιαφέρον εσωτερικό. Τα χαλιά δεν είναι κολλημένα στην επιφάνεια, αλλά στερεώνονται με λαβές.\nΤα χαλιά θα φαίνονται καλά σε ξύλινες και τσιμεντένιες κατασκευές. Αλλά, πριν από την τοποθέτηση του χαλιού, είναι απαραίτητο να ασταρώσετε και να βάψετε το σκυρόδεμα..\nΜια τέτοια επίστρωση θα συμπληρώσει το δημιουργημένο εσωτερικό.\nΒΙΝΤΕΟ: Πρωτότυπες λύσεις για φινίρισμα σκάλας\nΥπάρχουν πολλοί τρόποι χειρισμού της κατασκευής σκάλας, υπάρχει ποικιλία υλικών για αυτό. Επιπλέον, οι επιλογές φινιρίσματος μπορούν επίσης να συνδυαστούν, υπάρχουν πολλές από αυτές και, κατά συνέπεια, ο σχεδιασμός μπορεί να αποδειχθεί πολύ διαφορετικός. Επομένως, πριν ξεκινήσετε, πρέπει να γνωρίζετε τι θέλετε να πάρετε ως αποτέλεσμα. Όλα τα αμφιλεγόμενα σημεία εξαρτώνται από τα υλικά που χρησιμοποιούνται.


Βεροιώτης: Τους πιάσαμε στα πράσα! - Έφοδο στην κουζίνα του «Piazza Panera» έκανε ο «Βεροιώτης»\nΤους πιάσαμε στα πράσα! - Έφοδο στην κουζίνα του «Piazza Panera» έκανε ο «Βεροιώτης»\nΜια απλή καθημερινή ημέρα και ο «Βεροιώτης» αποφάσισε, όχι απλά να επισκεφθεί το «Piazza Panera» γιατί του ήρθε μια τεράστια λαχτάρα για ένα ζουμερό burger, αλλά να κάνει έφοδο στην κυριολεξία στην κουζίνα του Panera, να αιφνιδιάσει τον Σεφ, μήπως και αποσπάσει κανένα μυστικό. Αντ' αυτού, απέσπασε ένα απόλυτο ΑΡΙΣΤΑ ο Σεφ GG's του Panera που τον πετύχαμε εν ώρα προετοιμασίας, να στήνει με συντονισμένες κινήσεις ένα θεϊκό αποτέλεσμα. Είδαμε πως τίποτα δεν φτιάχνεται τυχαία στο «Piazza Panera». Οι συνταγές εκτελούνται με φοβερό συγχρονισμό, τάξη, επιμέλεια και καθαριότητα.\nΟι άνθρωποι του Panera ετοιμάζονται καθημερινά λες και θα περάσουν από επιτροπή γευσιγνωσίας. Και όχι άδικα, γιατί καθημερινά η επιτροπή είμαστε όλοι εμείς που τους δικαιώνουμε για την ξεχωριστή προσπάθεια που κάνουν στον τομέα αυτό στη Βέροια. Για άλλη μια φορά μπράβο τους!\nΜε την ευκαιρία, δοκιμάσαμε κάποια πιάτα που μας είχαν διαφύγει και το αποτέλεσμα ως συνήθως... ΑΡΙΣΤΑ! Και γι' αυτό σας προτείνουμε το «Piazza Panera» ανεπιφύλακτα. Για πρωινό και brunch, με Κρουγάτσα, Croque Madame, French Toast, American Pancakes και ποιοτικό καφέ, μέχρι το βράδυ με τα αυθεντικά burger που ετοιμάζει ο Σεφ του Panera, έτσι όπως έμαθε να τα ετοιμάζει χρόνια στο Σικάγο. Απολαύστε και ένα ποτήρι κρασί ή ένα καλό ποτό, με ξεχωριστά ορεκτικά και ατμόσφαιρα που εμπνέει για συζητήσεις!\nστις 1/17/2018 02:02:00 μ.μ.


It’s a kind of Magic | KateriniSport.gr\nαπό Νίκος Παναγιωτόπουλος | Μάι 11, 2022 11:41 | Basket, NBA | 0 Σχόλια\nΓια τις Ηνωμένες Πολιτείες και το ΝΒΑ, τα 80’ς είναι η δεκαετία μιας νέας εποχής, κατά την οποία αναπτύσσεται εντυπωσιακά η δημοφιλία του αθλήματος, αυξάνονται τα έσοδα από τη διαφήμιση -κατά συνέπεια αυξάνονται και τα συμβόλαια- ενώ ξεκινούν και οι πρώτες δειλές απόπειρες για expansion.\nΤο ίδιο το μπάσκετ αλλάζει και αυτό, με το σουτ τριών πόντων να αποτελεί τεράστιο νεωτερισμό και τη λίγκα να γνωρίζει πρωτόγνωρες αντιπαλότητες, συγκρουόμενες δυναστείες και μια τρομερή συνύπαρξη δύο μετέπειτα θρύλων του αθλήματος.\nΗ δεκαετία ξεκίνησε με την άφιξη των δύο παικτών που θα άλλαζαν για πάντα το πρωτάθλημα: Earvin “Magic” Johnson και Larry Joe Bird. Φρέσκοι αμφότεροι από έναν θρυλικό τελικό του NCAA μεταξύ των ομάδων τους, των Spartans του Michigan State και των Hoosiers του Indiana State.\nΤο Michigan είχε επικρατήσει με σκορ 75-64 και οι δύο πρωταγωνιστές είχαν επιλεγεί, ο μεν πρώτος στο νούμερο ένα του draft από τους Lakers, ο δε δεύτερος από τους Celtics το προηγούμενο έτος στο νούμερο έξι. Εκείνη την εποχή, υπήρχε η δυνατότητα παραμονής για έναν ακόμη χρόνο στο Κολλέγιο, η μοίρα πραγματικά δεν θα μπορούσε να μας κάνει καλύτερο δώρο.\nΟ Bird στο ντεμπούτο του στο πρωτάθλημα, οδήγησε τους Celtics στη βελτίωση του ρεκόρ τους κατά 32 ολόκληρες νίκες, σάρωσε στο βραβείο του rookie της σεζόν (33 ψήφους έναντι 3 του Magic) και πραγματικά πήρε την ομάδα στους ώμους του, οδηγώντας την στους τελικούς της Ανατολής, όπου υποκλίθηκαν στο μεγαλείο του Doctor J. και των Sixers. Ο Magic έκανε μια σεζόν χειρότερη του ξανθού από το French Lick, εκείνοι όμως οι Lakers δεν είχαν κανένα πρόβλημα και έφθασαν μέχρι την τελευταία πράξη, τους τελικούς εναντίον της Philadelphia.\nΜετά από πολλές σεζόν που στους τελικούς προκρίνονταν ομάδες χαμηλού εμπορικού ενδιαφέροντος (Seattle, Washington, Portland), για ολόκληρο το ΝΒΑ ένας τελικός Sixers-Lakers έμοιαζε μάννα εξ ουρανού, μια τονωτική ένεση που διατηρούσε πολύ ψηλά το ενδιαφέρον για μια λίγκα που βρισκόταν στη σκιά του NFL και της Major League.\nΗ σύγκρουση των τιτάνων και δύο αστέρων της λίγκας, του Kareem Abdul Jabbar και του Julius Erving υποσχόταν φοβερές συγκινήσεις, αλλά η σειρά ήταν πλήρως ισορροπημένη μέχρι το τέταρτο παιχνίδι: από δύο νίκες έκαστος, ένα break ο καθένας και για πρώτη φορά συμπαραστάτες που υπόσχονταν καλύτερο θέαμα.\nΟ Jabbar είχε το Magic, το Wilkes, το Nixon, ενώ ο μεγάλος γιατρός είχε το θηριώδη Dawkins, τον Caldwell Jones, τον Maurice Cheeks και τον καλύτερο έκτο παίκτη (και κορυφαίο αμυντικό) Bobby Jones. Η δίψα ήταν εκεί, πεινασμένοι και οι δύο, για τους Sixers ήταν μια επιστροφή σε τελικούς, μετά την απογοήτευση του χαμένου τίτλου από το Portland πριν τρία χρόνια, όταν το πανηγυρικό 2-0 μετατράπηκε σε 2-4 και για τους Lakers ήταν μια επιστροφή μετά από μια οκταετία αναδόμησης και περιπλάνησης.\nΣτο τέταρτο παιχνίδι, ο Doctor J. έκανε το διάσημο “Baseline Move” του: o Julius ξεπερνάει τον μετέπειτα γνωστό μας από τη θητεία του στον Πανιώνιο, Mark Landsberger στο ένας εναντίον ενός και ταξιδεύει ολοταχώς για ένα από τα γνωστά του καρφώματα. Αμέσως ο Jabbar καλύπτει και προετοιμάζεται για το κόψιμο, αλλά ο γιατρός αλλάζει χέρι, γραπώνει την πορτοκαλί μπάλα και την εξαφανίζει χαμηλά. Η μπάλα επανεμφανίζεται πίσω από το ταμπλώ και καταλήγει μαγικά στο καλάθι. Φάση επιστημονικής φαντασίας, ένας ακόμη λαγός από το καπέλο του θρύλου της Philly.\n2-2 και ο Kareem έπρεπε να απαντήσει. Και το κάνει. Πέμπτο ματς, ο αριστερός αστράγαλος του Jabbar λυγίζει. Μέχρι εκείνο το σημείο, οδηγούσε τους Lakers σε μια μεγαλοπρεπή νίκη, έχοντας επιτύχει 26 πόντους. Η φανέλα με το 33 σφίγγει τα δόντια, είναι συγκινητικός και οδηγεί τους λιμνανθρώπους στο 3-2. Το τίμημα είναι βαρύ όμως, στο έκτο ματς θα είναι σίγουρα απών, άπαντες στοιχημάτιζαν ότι το LA χωρίς τον ηγέτη του θα καταρρεύσει. Εκεί γεννιέται ο θρύλος.\nΗ πρόταση του coach Westhead γυρνάει το νεαρό Earvin Johnson στα χρόνια του λυκείου: του προτείνει να παίξει center, να ντυθεί Kareem. Ο Magic δέχεται και όταν βλέπει στην πτήση του συμπαίκτες του σχεδόν παραιτημένους, παίρνει το μικρόφωνο και λέει το ιστορικό “Never fear, number 32 is here”. Παρασκευή 16 Μαΐου στο σαστισμένο Spectrum, ο Magic στήνεται για το τζάμπολ απέναντι στον Darryl Dawkins. «Είναι δυνατόν; Ο πιτσιρίκος center στη θέση του Kareem;» Έκαναν όλοι λάθος, ο Magic δεν έπαιξε μόνο center σε εκείνο το παιχνίδι, ήταν ο point guard, ο shooting guard, o forward, ήταν όλα, ήταν παντού. Κλείνει με μυθικά στατιστικά, 42 πόντοι, 14/14 από τη γραμμή, 15 ριμπάουντ, 7 ασίστ, 3 κλεψίματα, μια τάπα. Άξιος συμπαραστάτης του ένας σεληνιασμένος Jamaal Wilkes, ο οποίος σκοράρει 37 και κατεβάζει και 10 ριμπάουντ, οι Lakers είναι πρωταθλητές, μετά από οκτώ ολόκληρα χρόνια, σβήνουν το φάντασμα της ανεπανάληπτης ομάδας του Jerry West και του Wilt Chamberlain, ξανακάνουν το μπάσκετ πρώτο θέμα συζήτησης στο glamour LA.\nΟ Magic δικαίως ανακηρύσσεται σε MVP των τελικών, είναι μέχρι και σήμερα ο μοναδικός παίκτης στην ιστορία που κερδίζει το βραβείο καλύτερου παίκτη σε τελικά NCAA και NBA συνεχόμενα. Εκείνο το ματς στο Spectrum είναι ίσως η πιο πλήρης εμφάνιση σε τελικό όλων των εποχών, είναι το ματς που ξεκίνησε η «μαγεία». Όλη η Αμερική ξεκινά να μιλάει για το φαινόμενο Earvin Johnson, γίνεται role model για τα παιδάκια στα playgrounds, εμβληματική φιγούρα για τη λίγκα, το ΝΒΑ μπορεί να στηριχθεί επάνω στον 21χρονο αφροαμερικανό από το Lansing για τη μεγάλη αντεπίθεση.\nΗ επόμενη σεζόν όμως δεν ξεκινά καλά. Ο Johnson χάνει 45 ματς, λόγω του τραυματισμού στο δεξί γόνατο, και μόλις που προλαβαίνει να επιστρέψει στα play offs εναντίον των Rockets του Moses Malone. Είναι ανέτοιμος, οι Lakers είναι μουδιασμένοι και αποδιοργανωμένοι και χάνουν με 2-1 τη σειρά, με τον Johnson να αναλαμβάνει την ευθύνη, αλλά να αστοχεί απελπιστικά στις τελευταίες επιθέσεις.\nΤο airball στο τελευταίο σουτ, κάνει τον Τύπο αμείλικτο: this ain’t Magic, this is Tragic Johnson. Κανείς δεν ασχολήθηκε με το γεγονός ότι οι Rockets ήταν μια πολύ δυνατή ομάδα, που έφτασε μέχρι τους τελικούς εναντίον της Βοστόνης.\nΟι Celtics έχουν κάνει το απίθανο, έχουν επιστρέψει από ένα καταδικαστικό 1-3 με τη Philadelphia, έχουν πάει τη σειρά στο έβδομο ματς και στο μοιραίο do or die, έχουν τον Προφήτη που τους οδηγεί στη γη της επαγγελίας. Ο Larry the Legend βάζει το τελευταίο σουτ με τη μπάλα να ζυγίζει τόνους, παίρνει από το χέρι του Κέλτες και ο 14ος τίτλος ήταν εκ των ων ουκ άνευ.\n4-2 και πάλι τη Philadelphia, που πλέον πιο πολύ μοιάζει με «καταραμένη» ομάδα που παραδίδει τη σκυτάλη από τα late 70’s. Οι Sixers θα ξαναπροσπαθήσουν και την επόμενη χρονιά, θα ξαναφτάσουν στους τελικούς, θα ξαναχάσουν τον τίτλο από τους Lakers εκείνου του “Tragic” που βιαστικά είχαν χαρακτηρίσει οι δημοσιογράφοι του Los Angeles.\nΤο βασικό πρόβλημα των Sixers δεν ήταν ασφαλώς ούτε η νοοτροπία, ούτε η ταμπέλα του loser που πρόθυμα κολλήθηκε στην πλάτη ενός από τους μεγαλύτερους παίκτες στην ιστορία του αθλήματος. Η Philadelphia δεν είχε τον δικό της center να κυριαρχεί στους αιθέρες, δεν είχε την απάντηση στον Kareem. Οδηγούμενος από αυτή την αναγκαιότητα, ο ιδιοκτήτης της ομάδας, Harold Katz, παίρνει την κατάσταση στα χέρια του και το καλοκαίρι του ’82 καταθέτει μια φαραωνική προσφορά στον Moses Eugene Malone.\nΤο Houston ασφαλώς κάνει match την προσφορά για να διαπραγματευτεί καλύτερα στο trade, αλλά στη Philadelphia είναι αποφασισμένοι για όλα. Θυσιάζουν ακόμη και τον Caldweel Jones, την πρώτη επιλογή στο draft του επόμενου έτους. Η Pennsylvania απαιτεί τον τίτλο, τρεις αποτυχίες είναι πολλές και το πεπρωμένο χρωστάει πολλά στον Doctor J. Το καταλαβαίνει ακόμη και ο Malone, που στην παρουσίασή του υποβαθμίζει τη μεταγραφή του, δηλώνει «ήρθα εδώ μόνο για να βοηθήσω τον Doc να κερδίσει έναν τίτλο, τίποτα περισσότερο».\nΟ Moses παραήταν φειδωλός. Κάνει μια τρομακτική σεζόν με 24.5 πόντους και 15 ριμπάουντ μέσο όρο, κερδίζει ακόμη ένα βραβείο MVP του πρωταθλήματος, μαζί με το Doc οδηγούν την ομάδα στις 65 νίκες, εννιά περισσότερες από τους Celtics, επτά περισσότερες από τους Lakers. Philly wants to believe και τελικά το κάρμα επιστρέφει τα χρωστούμενα στον μεγάλο Julius. Πριν την έναρξη των play offs, ο «Μωυσής» χρησμοδοτεί με το γνωστό στυλ του, λέει μια ατάκα που μένει στην ιστορία: “Fo, Fo, Fο”. Τέσσερα sweep, “four, four, four”.\nΠέφτει έξω μόνο στο δεύτερο sweep, ο Τύπος μετατρέπει την ιστορική ατάκα σε Fo, Fi (five), Fo. 4-0 τους Knicks, 4-1 τους Bucks του δύσμοιρου Bob Lanier που έγινε σκόνη από το Moses, στους τελικούς η «εκδίκηση» από το LA.\nΑνελέητη μονομαχία με τον Jabbar, η σύγκριση βρίσκει νικητή και πάλι τον center των Sixers: 103 πόντοι, 72 ριμπάουντ (18 ανά παιχνίδι), τα νούμερα του Kareem είναι κατά πολύ μικρότερα με μόλις 94 πόντους και 30 ριμπάουντ.\nΤο ΝΒΑ και η ιστορία ήθελε να ανταμείψει το είδωλο Julius Erving που κέρδισε το δαχτυλίδι πρωταθλήματος, αλλά οι εμφανίσεις του number 2 των Sixers δεν αφήνουν περιθώρια: MVP ο Malone. Είτε έτσι είτε αλλιώς, η ιστορία αποκαταστάθηκε.\nΤο… οργουελικό 1984 είναι ίσως το κρισιμότερο σταυροδρόμι για το μέλλον του πρωταθλήματος, την 1η Φεβρουαρίου γίνεται Επίτροπος της λίγκας ο David J. Stern. Οι αλλαγές είναι άμεσες και καθοριστικές. Αλλάζει ο τρόπος διεξαγωγής των play offs, οι ομάδες από 12 γίνονται 16, πρώτος γύρος σε σειρά best off five, πλέον για να κερδίσεις το δαχτυλίδι πρέπει να περάσεις τέσσερεις γύρους. Ο Stern ξέρει πολύ καλά πού πρέπει να ποντάρει για να αυξηθεί η δημοφιλία της λίγκας, το προϊόν έχει την τεράστια ευκαιρία να παγιωθεί, εκμεταλλευόμενο μια προδιαγραφόμενη μονομαχία που παραπέμπει στους Ιππότες της στρογγυλής τραπέζης. Μόνο που εδώ οι Ιππότες είναι της πορτοκαλί μπάλας. Magic Vs Bird, Bird Vs Magic, o Stern εκμεταλλεύεται αδιόρατα και υπόκωφα ακόμα και το white Vs black.\nΟι Celtics του ‘84 ήταν μια πολύ διαφορετική ομάδα σε σχέση με εκείνη που κέρδισε τον τίτλο πριν τρία χρόνια. Ο πυρήνας ήταν ακόμα η front line με McHale-Bird-Parish, αλλά το ρόστερ είχε δυναμώσει παντού. Ο Danny Ainge είχε επιλεγεί ήδη από το draft του 1981, ο ML Carr είχε καταφθάσει από το Detroit, ο Auerbach επέμενε και είχε εξασφαλίσει τον Dennis Johnson από το Phoenix, ένα ζωτικής σημασίας κομμάτι στην αμυντική δομή και λειτουργία της ομάδας. Ειδικά όταν ήταν αναγκαία η αντιμετώπιση αντιπάλων όπως ο “Boston Strangler”, Andrey Toney ή o Sidney Moncrief των Bucks, που κατά καιρούς είχαν καταστρέψει τους Celtics. Ο μεγάλος Red είχε αλλάξει και προπονητή με τον KC Jones, παλιό playmaker της ομάδας στην μετά-Cousy εποχή, να αντικαθιστά το Bill Fich.\nΗ σεζόν ξεκίνησε ηλεκτρισμένα με έναν επικό καυγά κατά τη διάρκεια της pre-season μάχης με τους άμεσους ανταγωνιστές Sixers. Λίγα δευτερόλεπτα μετά το τζάμπολ, Malone και Maxwell χωρίστηκαν από τους διαιτητές, ενώ ήταν έτοιμοι να πιαστούν στα χέρια. Ήταν μόνο η αρχή. Λίγο μετά, Marc Iavaroni και Larry Bird ξεκίνησαν τις αγκωνιές και τα αλληλοτραβήγματα στις φανέλες.\nΟ Bird χάνει τελείως την ψυχραιμία του, δίνει μια δυνατή γροθιά στο πρόσωπο του αντιπάλου και ξεκινάει ένα ανείπωτο πανδαιμόνιο. Παίκτες, προπονητές, πάγκοι, ακόμη και ο Red Auerbach, κατεβαίνει από την εξέδρα και μπλέκεται στον καυγά. Πάει μπροστά στο Moses Malone και τον προκαλεί: “go ahead, hit me!”. Το ματς έμεινε στην ιστορία.\nΗ Βοστόνη κέρδισε 62 παιχνίδια, ο «μποξέρ» με το 33 ανακηρύχθηκε MVP της σεζόν και όλοι περίμεναν τα play offs. Με εξαίρεση τα επτά ματς εναντίον των Knicks του King, οι Celtics διαλύουν τους πάντες στο διάβα τους, στέκονται τυχεροί όταν οι Sixers αποκλείονται αναπάντεχα από τους Nets στον πρώτο γύρο και περιμένουν τους Lakers. Το Los Angeles έχει κάνει κι εκείνο μια πολύ δυνατή σεζόν, 54 νίκες και καθαρές προκρίσεις στα τελικά. Η μεγάλη μάχη που περίμεναν σχεδόν όλοι στις ΗΠΑ από το καλοκαίρι είναι προ των πυλών. Δύο άνθρωποι, δύο μπασκετμπολίστες φαινομενικά στον αντίποδα, αλλά τόσο ίδιοι. Για δύο εβδομάδες η μόνιμη επωδός ήταν το ερώτημα “Magic ή Bird”;\nΤο φαβορί για τους ειδικούς ήταν οι πιο μπαρουτοκαπνισμένοι Lakers, αλλά απέναντί τους είχαν μια αμείλικτη προϊστορία, ένα ανεξίτηλο και λαξευμένο στο βράχο αρνητικό ρεκόρ επτά ηττών σε ισάριθμες φορές που συνάντησαν τη Βοστόνη σε τελικούς.\nΠρώτο ματς στο Garden, ένας τρομερός Kareem με 32 πόντους (12 στα 17 σουτ), 8 ριμπάουντ, 5 ασίστ και 2 μπλοκ, οδηγεί το LA στη μεγάλη ανατροπή του πλεονεκτήματος έδρας: 115-109. Δεύτερο ματς, το ματς κλειστό, σκληρό, οι Celtics δεν παραδίνονται με τίποτα. Ο James Worthy στο ματς της καριέρας του σε τελικό, έχει ήδη 29 πόντους με το καταπληκτικό 11/12 σουτ. Απομένουν 18 δεύτερα για τη λήξη, οι Lakers μπροστά με 2, 113-115. Ο McHale στη γραμμή με τις δύο βολές της παράτασης. Και οι δύο στο σίδερο, το 0-2 πιο κοντά από ποτέ και στο δαχτυλίδι αρχίζει να χαράσσεται η πόλη της California.\nΟ Riley στο time out πριν τις βολές του McHale, έχει δώσει εντολή στο Magic να καλέσει άμεσα νέο time out στην περίπτωση που ο Kevin ευστοχήσει και στις δύο. Ο Magic, πάνω στην ένταση του αγώνα μπερδεύεται, καλεί time out στα 15 δεύτερα με τη μπάλα στην κατοχή του και το +2 να δίνει παράσταση νίκης. Θείο δώρο για τους Κέλτες, προλαβαίνουν να σχεδιάσουν μια τελευταία άμυνα, ένα πλάνο αρπαγής της νίκης.\nΟ Worthy επαναφέρει στον Magic που ξαναδίνει στον διοπτροφόρο forward, κορυφαίο μέχρι εκείνη της στιγμή των Lakers. Ο Worthy βλέπει το κόψιμο του Scott και πασάρει. Η μπάλα δεν θα φτάσει ποτέ στα χέρια του Byron, παρεμβάλλεται ο Gerald Henderson, ρεζέρβα ξεχασμένη και κλέβει τη μπάλα, φεύγει σαν διαολεμένος στον αιφνιδιασμό και με lay up στέλνει το ματς στην παράταση. O extra χρόνος θα μπορούσε να λειτουργήσει μόνον υπέρ των γηπεδούχων, τελικό 124-121, η Βοστόνη ισοφαρίζει.\nΣτο τρίτο ματς, ο Magic είναι σε μεγάλη μέρα, με 21 ασίστ (ρεκόρ για τελικό) διαλύει κάθε πιθανή παγίδα των Celtics, κονιορτοποιεί όλα τα αμυντικά σχέδια του KC Jones. Με ένα σερί 18-0 οι Lakers επιβάλλονται πλήρως, κερδίζουν με το εμβληματικό 137-104, 33 ολόκληροι πόντοι διαφορά.\nΟ θυμωμένος Bird, δηλώνει στον Τύπο ότι οι Celtics έπαιξαν σαν «κυρίες» και εάν δεν αντιδράσουν στον τέταρτο τελικό δεν υπάρχει νόημα να συνεχίζεται το αστείο. Το μήνυμα έχει σταλεί, η ομάδα υπακούει τον αρχηγό της και τα δείγματα είναι σαφή από το ξεκίνημα του τέταρτου τελικού.\nΟ «δικός μας» Kurt Rambis φεύγει στον αιφνιδιασμό για το εύκολο lay up, ο McHale τρέχει με μανία και τον ισοπεδώνει στην κυριολεξία. Πάει να ξεκινήσει καυγάς αλλά επικρατούν οι ψυχραιμότεροι. Λίγο μετά, ο Kareem ρίχνει μια «απρόσεκτη» αγκωνιά στον Bird. Οι δυο τους δεν έρχονται στα χέρια, επειδή προλαβαίνουν και τους χωρίζουν. Το ματς είναι πόλεμος.\nΞανά παράταση, ξανά όλα στις λεπτομέρειες, σε μια βολή, μια αναπήδηση της μπάλας στη στεφάνη. Οι Celtics, πιο ψυχωμένοι από ποτέ, παίζουν σκληρά και επιστρέφουν: 125-129, ο Bird υψώνει το βλέμμα, φεύγοντας βιαστικά για τα αποδυτήρια του Forum, και φωνάζει “come to Boston!”. Το πέμπτο ματς έχει ξεκινήσει σχεδόν με τη λήξη του τέταρτου.\nΤο Garden θυμίζει χαμάμ, είναι καυτό όχι μόνο λόγω της παρουσίας των τρελαμένων οπαδών των Celtics αλλά και λόγω του «χαλασμένου» air condition. Ο τελικός διεξάγεται υπό θερμοκρασία 36 βαθμών κελσίου, ο Jabbar ζητά και του φέρνουν οξυγόνο, πολλές φορές μετά την πρώτη περίοδο ανατρέχει στη λύση της μάσκας, της εισπνοής αέρα, γιατί η αποπνικτική ατμόσφαιρα τον έχει καταβάλλει.\nΟ Bird είναι δαιμονισμένος, σκοράρει 34 πόντους, o Dennis Johnson προσθέτει 22, η Βοστόνη με ένα άνετο 121-103 ξαναπαίρνει τα ηνία της σειράς, απέχει μία νίκη από τον τίτλο που έμοιαζε χαμένος.\nΟ Jabbar το παίρνει προσωπικά, στο έκτο ματς με 30 πόντους και 10 ριμπάουντ φέρνει τη σειρά στα ίσια, οι Lakers με το 119-108 ισοφαρίζουν, παρά το σκυλιασμένο παιχνίδι του Bird (28 πόντοι, 17 ριμπάουντ, 8 ασίστ και 3 μπλοκ), και πάμε στον τελικό των τελικών. Όλα θα κριθούν στη Μασαχουσέτη, σε ένα έβδομο ματς που έρχεται να επιβεβαιώσει την «κατάρα» του 0 στα 7 για το Los Angeles. Η παράδοση δε σπάει, το Garden είναι ένα απόρθητο φρούριο, 16 τελικοί, μόλις μια ήττα, 111-102, Bird 20 και 12 ριμπάουντ, Parish 14 και 16 ριμπάουντ, Dennis Johnson 22, η Βοστόνη γιορτάζει.\nΌλες οι παραδόσεις όμως υπάρχουν για να σπάνε, όλοι οι κύκλοι ολοκληρώνονται, όλοι οι βασιλείς κάποια στιγμή χάνουν το θρόνο τους.\nΤο ’84-85 είναι η σεζόν μιας καταπληκτικής φουρνιάς που εμπλουτίζει το πρωτάθλημα, μια γενιά παικτών που ουσιαστικά θα γράψει την ιστορία του αθλήματος στην επόμενη δεκαετία. Jordan, Barkley, Olajuwon, Stockton… Δεν έχει ξαναϋπάρξει όμως μέχρι τότε σεζόν στο ΝΒΑ με όλο το οικοδόμημα να περιμένει τους προδιαγεγραμμένους τελικούς, τη «ρεβάνς» Magic – Bird.\nΟ πρώτος τελικός μένει στην ιστορία: “The Memorial Day Massacre”, η Βοστόνη διαλύει το LA με 148-114, το παιχνίδι είναι η σφαγή των αμνών. Ο 38χρονος Jabbar μιλάει για περηφάνια, καλεί τους συμπαίκτες του να συσπειρωθούν, να αντιδράσουν στο δεύτερο παιχνίδι, παρά το τεράστιο σοκ του πρώτου. Με 30 πόντους, 17 ριμπάουντ, 8 ασίστ, 3 μπλοκ, παρασύρει τους Lakers στη νίκη, 109-102 μέσα στο Garden. Το ίδιο και στο τρίτο ματς στο Los Angeles, 26 πόντοι και 14 ριμπάουντ, 136-111.\nΤο τέταρτο παιχνίδι είναι συγκλονιστικό, η Βοστόνη το κερδίζει 2 δευτερόλεπτα πριν το τέλος με το σκορ στο «105 όλα» και τον Dennis Johnson να σκοράρει από ασίστ του Larry το νικητήριο σουτ.\nΟ Jabbar MVP της σειράς. Ήταν 38 κλεισμένα. Ο γηραιότερος παίκτης στην ιστορία του πρωταθλήματος κλείνει με εντυπωσιακά στατιστικά μια ονειρεμένη παρουσία στην εξάδα των τελικών: 25,7 πόντους, 9 ριμπάουντ, 5.2 ασίστ, 1.5 μπλοκ και 1 κλέψιμο. Μιλάμε για έναν άνθρωπο σχεδόν 40 ετών, έναν βετεράνο του ΝΒΑ σε μια χρονιά που όλοι μιλούσαν για τους απίθανους rookies, ένα ταλαιπωρημένο κορμί με «παλιομοδίτικο» στυλ και το χαρακτηριστικό hook που παρέπεμπε στη δεκαετία του ’70. Εκείνα τα χρόνια οι αθλητές δεν είχαν την υποστήριξη των επόμενων ετών, έπαιζαν σχεδόν αποκλειστικά με την καρδιά και ο Kareem Abdul Jabbar απέδειξε ότι η δική του ήταν τεράστια.\nΗ σεζόν 85-86 είχε στραμμένα τα φώτα της στο νέο, το αθλητικό, το «άγνωστο». Ο sophomore Jordan τραυματίζεται νωρίς, παθαίνει το ίδιο πράγμα που κατέστρεψε την καριέρα του μεγάλου Bill Walton. Οι νέοι Bulls του φαινομένου, χωρίς τον νέο ηγέτη βολοδέρνουν στον πυθμένα της Atlantic, εκφράζονται φόβοι ότι ο Jordan είναι ένα αστέρι καταδικασμένο να μην λάμψει ποτέ.\nΟ ίδιος, παρά τις αντιρρήσεις του ιατρικού team των Bulls, αποφασίζει να αποσυρθεί σε μια κλινική της North Carolina, δρομολογεί μόνος του τη μεγάλη επιστροφή και πραγματικά σπάει τα κοντέρ. Ήδη από το Φεβρουάριο δηλώνει έτοιμος να επιστρέψει. Ο Krause αντιτίθεται σθεναρά, του λέει ότι θα καταστρέψει την καριέρα του, προτού καν την απογειώσει, αλλά η φανέλα με το 23 δεν ακούει κανέναν. Κατορθώνει και με ένα σερί 8 νικών στο τέλος να συμπαρασύρει μια ομάδα παραιτημένη στην είσοδο στα play offs, έστω στην τελευταία θέση της κατάταξης.\nΟι αντίπαλοι στον πρώτο γύρο ήταν οι Celtics, στην καλύτερη σεζόν τους στην εποχή του ξανθού παιδιού από την Indiana που άλλαξε τις ισορροπίες τους. Η Βοστόνη είναι ασταμάτητη, με το Larry για τρίτη συνεχόμενη σεζόν MVP μιας regular season την οποία ολοκλήρωσε με 25.8 πόντους, 9.8 ριμπάουντ, 6.8 ασίστ, 2.2 κλεψίματα και 42% στα σουτ τριών πόντων.\nΚανείς δεν πίστευε ότι υπήρχε η παραμικρή πιθανότητα ανταγωνισμού στη σειρά. Κι όμως, ποτέ άλλοτε ένα στατιστικό 3-0 δεν έκρυβε μέσα του τόσο ανταγωνισμό. Ο Jordan σε ένα ανεπανάληπτο one man show σκοράρει 49 στο πρώτο παιχνίδι και στο δεύτερο βάζει τα θεμέλια για την ανάδειξή του σε θρύλο. Το αγόρι από το Wilmington κάνει ένα στρατοσφαιρικό ματς με 63 πόντους (22/41 σουτ και 19/21 βολές) 5 ριμπάουντ, 6 ασίστ, 3 κλεψίματα, 14 κερδισμένα φάουλ.\nΟι Celtics, μετά από ένα συγκλονιστικό παιχνίδι, κερδίζουν με την ψυχή στο στόμα 135-131 με το Jordan να αστοχεί στην κρίσιμη επίθεση, όντας αποκαμωμένος από την κούραση. Ο Bird έκπληκτος, θα σχολιάσει αμέσως μετά το παιχνίδι: «Απόψε ο Θεός ήταν μεταμφιεσμένος στον Michael Jordan. Δεν πρέπει να ζητάτε δηλώσεις από εμένα, ο πρωταγωνιστής είναι εκείνος εκεί με το 23».\nΟι δημοσιογράφοι υπακούουν στο Larry, αλλά ο Jordan δεν τους κάνει το χατήρι να «φτιάξει το παραμύθι». Δηλώνει ευθαρσώς ότι δεν είναι καθόλου ικανοποιημένος από την εμφάνισή του, αστόχησε στο τελευταίο σουτ και κόστισε στην ομάδα του. Ο Bird λίγα μέτρα πιο πέρα πλέον είναι βέβαιος, «αυτός εδώ είναι ο επόμενος μεγάλος, ήρθε για να μείνει».\nΟι Celtics συνεχίζουν με σπασμένα τα φρένα την post season, είναι η τελευταία χρονιά του μεγάλου rivalry, η τελευταία φορά του Bird Vs Magic. Παρά τη σθεναρή αντίσταση του Detroit, η Βοστόνη είναι το φαβορί στους τελικούς της Ανατολής. Θα χρειαστεί επτά παιχνίδια, για πρώτη φορά έχει απέναντί της μια ομάδα που παίζει πρωτόγνωρα σκληρή άμυνα, όχι μεμονωμένα, καθ’ όλη τη διάρκεια της σειράς. Τελικά θα προκριθεί, θα καθαρίσει έναν ακόμη τίτλο κόντρα στους Rockets του Hakeem the Dream, αλλά εκείνον τον Ιούνιο δεν υπήρχε χώρος για πανηγυρισμούς.\nΗ δεύτερη επιλογή στο draft, ο άκρως ελπιδοφόρος Len Bias θα αφήσει την τελευταία του πνοή από υπερβολική δόση κοκαΐνης και το ΝΒΑ για πρώτη φορά τίθεται αντιμέτωπο με το πρόβλημα των ναρκωτικών. Οι ειδικοί ήταν βέβαιοι ότι επρόκειτο για έναν από τους μεγαλύτερους παίκτες που δεν προλάβαμε να δούμε σε επαγγελματικό επίπεδο, ένα αυθεντικό ταλέντο που η παρακαταθήκη του αντί να είναι εντυπωσιακά βιντεάκια με καρφώματα και καλάθια, είναι ο λεγόμενος Len Bias Law, ο νόμος του Κογκρέσου κατά των ναρκωτικών, το 1988 με το D.A.R.E. Program (Drug Abuse Resistance Education).\nΉταν η πρώτη φορά που η Αμερική τέθηκε αντιμέτωπη με την αλήθεια, η πρώτη φορά που αποφάσισε να λάβει δραστικά μέτρα για ένα πρόβλημα που είχε γονατίσει σχεδόν ολόκληρη τη χώρα. Το μπάσκετ είχε περάσει σε δεύτερη μοίρα (και ορθά) η κοινωνία σοκαρισμένη έδειχνε να μην είναι έτοιμη απέναντι στο πρόβλημα.\nΗ ζωή συνεχίζεται, απαράβατος κανόνας, οι ΗΠΑ έμαθαν να ζουν (και) με το πρόβλημα των ναρκωτικών, ο Stern έγινε πάρα πολύ αυστηρός, το ΝΒΑ έκανε σύνθημα το «zero tolerance» αφού το οικοδόμημα, πάνω που είχε εμπλουτιστεί με νέο αίμα, κινδύνευε να χαρακτηριστεί ως ιδιότυπο γκέτο.\nΗ επόμενη σεζόν ξεκίνησε μουδιασμένα, οι Celtics έδειχναν κουρασμένοι, προσκολλημένοι στους starters, με αποτέλεσμα Bird, McHale, Parish, DJ και Ainge να αγωνίζονται αδιάλειπτα, σχεδόν εξουθενωμένοι έφτασαν στους τελικούς απέναντι στο LA. Οι Lakers είχαν μια πιο ομαλή πορεία, που βρέθηκε στο peak στα play offs με 11 νίκες σε 12 παιχνίδια. Ο Jabbar ήταν έτοιμος να πατήσει τα 40, ταλαιπωρημένος και με προβλήματα που υπαγόρευαν την αρκετά περιορισμένη χρησιμοποίησή του. Είχε παραδώσει τη σκυτάλη πλέον στο Magic, υπήρχε σαν δεύτερη επιλογή και ο James Worthy. Η διαχείριση του Riley όμως ήταν ιδανική.\nΟ πρώτος τελικός στο Forum ήταν πραγματικό Showtime. Ο Magic ολοκλήρωσε με 29 πόντους, 13 ασίστ, 8 ριμπάουντ, κανένα λάθος. Ο Worthy πρόσθεσε 33 πόντους και κατέβασε 9 ριμπάουντ. Οι Lakers έφτασαν να προηγούνται ακόμη και με 35, οι Celtics συμμάζεψαν κάπως την κατάσταση και τελικά έχασαν «μόνο» με 126-113.\nΣτο δεύτερο παιχνίδι, ο ΚC Jones προσπάθησε να καμουφλάρει την αμυντική αρρυθμία, στέλνοντας έναν αφηνιασμένο Danny Ainge πάνω στον Magic, κίνηση που εν μέρει απέδωσε, αλλά απελευθέρωσε τον Michael Cooper που με 6/7 τρίποντα «σκότωσε» τους Celtics στη δεύτερη περίοδο. Ματς στη συνέχεια δεν υπήρχε, τo τελικό 141-122 αντικατοπτρίζει πλήρως την εικόνα του αγώνα με ένα ακόμη Showtime από πλευράς Los Alngeles. Kareem 23, Magic 22 με 20 (!) ασίστ, Scott 24.\nΌλες οι ελπίδες των Κελτών συνοψίζονταν στη δύναμη του Garden. Πραγματικά, οι Celtics μεταμορφώνονται, ο McHale σκόραρε 21 με 10 ριμπάουντ, περιορίζοντας και το Worthy στους 13, ο Bird έβαλε τη «συνηθισμένη» τριαντάρα, ο Dennis Johnson πρόσθεσε τους δικούς του 26, ο ήρωας από το πουθενά όμως, ήταν ο αναπληρωματικός center Greg Kite που έμεινε στο παρκέ είκοσι ολόκληρα λεπτά, μάζεψε 9 ριμπάουντ, έκοψε ακόμα και το Magic σε lay up. 109-103 τελικό, οι Celtics είναι ζωντανοί.\nΤο τέταρτο ματς αποκτά χαρακτήρα μητέρας των μαχών, η ισορροπία είναι σχεδόν εκνευριστική, δώδεκα δευτερόλεπτα πριν το τέλος, ο Bird με ένα απίστευτο τρίποντο δίνει προβάδισμα δύο πόντων στη Βοστόνη. 106-104. Οι Celtics κάνουν φάουλ στην επαναφορά, ο Jabbar ευστοχεί στην πρώτη βολή, η δεύτερη πάει στο σίδερο και είναι διεκδικούμενη από McHale και Thompson. Ο τελευταίος σπρώχνει ελαφρά τον power forward των Celtics, η μπάλα καταλήγει εκτός αγωνιστικού χώρου, το Garden βράζει για τον μη καταλογισμό φάουλ και, όταν ο διαιτητής δείχνει «Lakers», γίνεται χαμός.\nΜέσα σε απίστευτη φασαρία, γίνεται η επαναφορά, η μπάλα στα χέρια του Magic που την καλύπτει με το σώμα ενόσω πλησιάζει στο ζωγραφιστό από τη δεξιά πλευρά. Αποφεύγει τον Kevin McHale που του έκρυψε προς στιγμήν το καλάθι, με μια νέα προσποίηση αποφεύγει και τον Bird και πλέον είναι αντιμέτωπος μόνο με τον Parish που κινείται απειλητικά επάνω του.\nΗ διαφορά ύψους είναι σημαντική, το κόψιμο μοιάζει βέβαιο, έτσι όπως είναι η φορά του σώματος και των δύο. It’s a kind of Magic: ο Earvin γυρίζει το σώμα του, καλύπτει το χώρο, παίρνει τα απαραίτητα εκατοστά που του επιτρέπουν να σουτάρει με ραβερσέ. Nothing but net. 106-107, με όλο το Garden σαστισμένο. Το ιστορικό σουτ θα ονομαστεί «Junior, Junior, Sky-Hook» και κατέστρεψε τις λιγοστές ελπίδες τίτλου της Βοστόνης. Οι Lakers επικρατούν με 4-2 και κατακτούν έναν ακόμη τίτλο με τον Magic ασφαλώς MVP της σειράς.\nΜπροστά σε χιλιάδες κόσμου, την επόμενη μέρα, ο Pat Riley ξεστομίζει το ιστορικό repeat, υπόσχεται μπροστά σε όλη τη φίλαθλη Αμερική που παρακολουθεί από το CBS ότι οι Lakers θα κατακτήσουν και το επόμενο. Από εκείνο το σημείο της 15ης Ιουνίου και μέχρι το τέλος της επόμενης σεζόν, τα media, οι fans, ασχολούνταν με αυτή τη δήλωση του Riley, μιας προσωπικότητας που στα 80ς ενσάρκωνε το American dream αυτοπροσώπως και τα Armani κοστούμια του γίνονταν θέμα συζήτησης απ’ άκρη σ’ άκρη.\nΟ Riley έκανε deliver, το χρονικό ενός προαναγγελθέντος τίτλου, μια αποστολή από τον Riley που δεν θα μπορούσε να αποτύχει. To LA κλείνει τη regular season με 62 νίκες, αλλά στα play offs ιδρώνει. Στα επτά ματς η σειρά με τους Jazz, στα επτά και με τους Mavericks στους τελικούς της περιφέρειας.\nΗ Αμερική περίμενε και πάλι τη Βοστόνη, μια επανάληψη των μαχών των προηγούμενων ετών, άλλωστε οι Celtics είχαν κερδίσει 57 παιχνίδια και ο Bird παρά τους πόνους στη μέση, δήλωνε πεινασμένος για έναν ακόμη τίτλο. Όλοι λογάριασαν χωρίς τα Bad Boys. Οι Pistons καθαρίζουν σε έξι αγώνες τη σειρά, για τους Celtics είχε έρθει το πλήρωμα του χρόνου και η αποκαθήλωση.\nΤο Detroit είναι η πρώτη ομάδα που ποντάρει στο συνδυασμό της πολύ σκληρής άμυνας με το ταλέντο. Thomas, Dumars, Rodman, Laimbeer, με έναν Chuck Daly να συντονίζει, το Detroit ήταν «κακό» και το 1988 ήταν το εφαλτήριο της αναγνώρισής του από το παγκόσμιο μπασκετικό κοινό.\nΟι τελικοί και πάλι ήταν συγκλονιστικοί, οι οιωνοί φάνηκαν από τον πρώτο που έληξε με τη νίκη του Detroit με 105-93. Οι πρωταθλητές αντέδρασαν, κέρδισαν τα επόμενα δύο παιχνίδια και πήραν κεφάλι στη σειρά με 2-1, οι Bad Boys ισοφάρισαν και στο πέμπτο παιχνίδι σε ένα Pontiac Silverdome με 41.000 ανθρώπους σε παροξυσμό έφτασαν μια ανάσα από τον τίτλο.\nΟ έκτος τελικός είναι ο πλέον καθοριστικός, το παιχνίδι που κρίνει τη σειρά και το ψυχολογικό πλεονέκτημα για τον τίτλο. Ο Thomas κάνει ένα τρομερό παιχνίδι με 45 πόντους, 8 ασίστ και 6 κλεψίματα, παρά τον τραυματισμό στον αστράγαλο, οι Pistons είναι έτοιμοι να γιορτάσουν την κατάκτηση του τίτλου, αλλά οι εφτάψυχοι Lakers βρίσκουν και πάλι τον τρόπο. Με 14 δευτερόλεπτα για το τέλος, ο Jabbar επιχειρεί το γνωστό hook και οι διαιτητές σφυρίζουν το περίφημο phantom foul. Το βιαστικό σουτ του Joe Dumars θα βρει σίδερο και οι Lakers κερδίζουν 103-102.\nΗ νίκη έχει τεράστια ψυχολογική βαρύτητα, οι Pistons, αν και καλύτεροι, δεν είχαν ακόμη τη στόφα, το αποδεικνύουν και στον επίσης συγκλονιστικό έβδομο τελικό στο Forum, όταν (ξανα)φτάνουν στην πηγή αλλά δεν προφταίνουν να δροσιστούν. Επέστρεψαν σε ένα ματς που έμοιαζε χαμένο, όταν το Los Angeles προηγήθηκε με 15 και ένα λεπτό πριν το τέλος έχουν πλησιάσει στο καλάθι: 102-100. Ο Magic ευστοχεί στη μία από τις δύο βολές μετά το tactical foul του Rodman, που αστοχεί και στην επόμενη επίθεση.\nΌταν ο Scott γράφει με το χαρακτηριστικό jump shot το 105-100, όλοι πίστεψαν ότι το ματς τελείωσε. Γρήγορο -ελεύθερο- σουτ του Dumars, μία εύστοχη βολή από τον Worthy και μετά το τρομερό τρίποντο από τα 10 μέτρα του Bill Laimbeer. 106-105, το χρονόμετρο δείχνει ακόμη έξι δευτερόλεπτα, όλα σε μια κλωστή.\nΟ Magic θα κάνει το θαύμα του με μια απίστευτη πάσα στον AC Green, που ανενόχλητος θα κάνει το 108-105, η baseball pass του Laimbeer στον Thomas φέρνει την απέλπιδα προσπάθεια για να πάει το ματς στην παράταση. Ο Isaiah αστοχεί, οι Lakers είναι οι νικητές. Ο James Worhty με 36 πόντους, 16 ριμπάουντ και 10 ασίστ είναι δίκαια ο MVP της σειράς, αν και όλα τα φώτα είναι στραμμένα στον Riley.\nTo repeat είναι γεγονός, η ατάκα έχει κατοχυρωθεί, θα ανασυρθεί ιστορικά λίγα χρόνια αργότερα για μια άλλη δυναστεία, η πατρότητα όμως ανήκει στο μεγάλο Pat, τον αρχιτέκτονα εκείνου του αλησμόνητου Showtime που έσβησε ακριβώς εκείνη τη χρονιά.\nΔιότι την επόμενη, η οργή των Pistons έμοιαζε με εκείνη του Δία όταν τον εξαπατούσαν οι θνητοί. Σκούπα!\nΟ προφήτης πλέον είναι ο Ησαΐας, που φοράει το πολυπόθητο δαχτυλίδι στο χέρι του, οι Lakers αποχωρούν ταπεινωμένοι από τον ίδιο τους το ναό, το Forum υποκλίνεται στα «κακά παιδιά», το Showtime δίνει τη θέση του σε εκείνη την παρέα του Thomas, του Laimbeer, του Dumars, του Rodman, του Vinnie Johnson, του Mark Aguirre, του Rick Mahorn.\nΑυτοί ήταν οι Bad Boys που έγραψαν τη δική τους ιστορία στο ΝΒΑ μέχρι που μπροστά του εμφανίστηκαν οι ώριμοι Ταύροι, που συν τω χρόνω συμπλήρωσαν τα κομμάτια στο δικό τους παζλ και έπαψαν να βασίζονται μόνο στο εξωπραγματικό ταλέντο του Air.\nΉταν τα golden 90’s, η δεκαετία που το ΝΒΑ έφτασε στο peak του, τα χρόνια που όσοι τα έζησαν δεν τα αλλάζουν με τίποτα…


Η ΕΔΕΚ με δηλώσεις της εκπροσώπου τύπου της κας Μαρίας Παναγιώτου επισημαίνει ότι η ειναι άμεση ανάγκη η καθιέρωση κατώτατου μισθού ανά επαγγελματική ομάδα.\nΑυτούσια η ανακοίνωση Τύπου για έναρξη διαλόγου για κατώτατο μισθό της ΕΔΕΚ:\nΧαιρετίζουμε την έναρξη του διαλόγου των κοινωνικών εταίρων για την εφαρμογή κατώτατου μισθού ανά επαγγελματική ομάδα, που αποτελεί ένα πάγιο αίτημα της ΕΔΕΚ.\nΕυχόμαστε την άμεση ολοκλήρωση των σχετικών συζητήσεων και την άμεση εφαρμογή και καθιέρωση του κατώτατου μισθού.\nΘυμίζουμε ότι η ΕΔΕΚ διεκδίκησε και κέρδισε την εφαρμογή κατώτατης σύνταξης.\nΟ αγώνας για κοινωνική συνοχή και δικαιοσύνη συνεχίζεται.\nΔείτε τη δήλωση της κας. Παναγιώτου:


Κόλαση φωτιάς στην Ηλεία - Μάχη με τις φλόγες δίνουν οι πυροσβέστες (βίντεο) - ΤΑ ΝΕΑ\ntanea.gr > Ελλάδα > Κόλαση φωτιάς στην Ηλεία - Μάχη με τις φλόγες δίνουν οι πυροσβέστες (βίντεο)\nΚόλαση φωτιάς στην Ηλεία - Μάχη με τις φλόγες δίνουν οι πυροσβέστες (βίντεο)\nTANEA Team 15 Απριλίου 2018 | 20:21\nΔύο πύρινα μέτωπα κατακαίνε τεράστιες εκτάσεις στην Πελοπόννησο μέχρι αυτή την ώρα, σε μια πυρκαγιά που για τουλάχιστον 12 ώρες είναι σε εξέλιξη και προκαλεί μεγάλη κινητοποίηση.\nΝωρίς το πρωί της Δευτέρας οι πυροσβέστες κατάφεραν να απομακρύνουν τον κίνδυνο να καούν σπίτια, με τη βοήθεια και των ανέμων που κόπασαν, στα 3 με 4 μποφόρ.\nΟ φόβος της αναζωπύρωσης είναι εμφανής ωστόσο καθώς αν υπάρξει αύξηση της έντασης των ανέμων τότε κανείς δεν είναι σίγουρος για το τι θα συμβεί. Οι πυροσβέστες πάντως δίνουν τιτάνια μάχη με τις φλόγες για να μην υπάρξουν χειρότερες καταστάσεις κι ελπίζουν ότι με το φως της ημέρας σύμμαχο θα κατασβέσουν την πυρκαγιά.\nΧθες, πάντως, στιγμές απόλυτης αγωνίας έζησαν οι κάτοικοι χωριού της Ηλείας που είδαν με τρόμο τεράστιο μέτωπο πυρκαγιάς να περικυκλώνει τις περιουσίες τους. Ανήμποροι ν' αντιδράσουν, απομακρύνθηκαν για να σώσουν τουλάχιστον τις ζωές τους. Την ίδια ώρα, νέα πυρκαγιά ξεσπούσε σε άλλη περιοχή του νομού, αναγκάζοντας τις δυνάμεις πυρόσβεσης να διασπαστούν. Τελευταία στιγμή, ο άνεμος άλλαξε κατεύθυνση και το χωριό, ως εκ θαύματος, σώθηκε.\nΑπό τις μεσημεριανές ώρες της Κυριακής βρίσκονταν σε εξέλιξη τρεις πυρκαγιές στην Ηλεία και μια στην Αρκαδία, οι οποίες εξαπλώθηκαν γρήγορα εξαιτίας των ισχυρών ανέμων.


Σύνοδος Υπ. Άμυνας ΝΑΤΟ: Στη “γωνία” η Τουρκία για τις προκλητικές ενέργειες στην αν. Μεσόγειο | Fortuno.gr\nΣύνοδος Υπ. Άμυνας…\nΣύνοδος Υπ. Άμυνας ΝΑΤΟ: Στη “γωνία” η Τουρκία για τις προκλητικές ενέργειες στην αν. Μεσόγειο\nΟι αντιδράσεις άλλων 4 χωρών κατά της Τουρκίας εκτός της Ελλάδας καταγράφηκαν στη σύνοδο των υπουργών άμυνας του ΝΑΤΟ, με αφορμή το σπάσιμο του εμπάργκο όπλων από την Τουρκία στην Λιβύη και το περιστατικό με την φρεγάτα ΣΠΕΤΣΑΙ.\nΣύμφωνα με πληροφορίες οι χώρες αυτές ήταν Γαλλία, Ελλάδα, Πορτογαλία, Βέλγιο και Λουξεμβούργο. Οι ίδιες πηγές αναφέρουν πώς το Παρίσι έκαναν λόγο για «ευθεία επιθετική ενέργεια από τα τουρκικά πλοία που εγκλώβισαν με ραντάρ πυροβολικού τη γαλλική φρεγάτα και είχαν επανδρωμένα πυροβόλα μικρού διαμετρήματος απειλώντας την».\nΤη σημασία της διαφύλαξης της συνοχής του ΝΑΤΟ αναφέρθηκε ο υπουργός Εθνικής Άμυνας, Νίκος Παναγιωτόπουλος.\nΥΠΕΞ Γαλλίας κατά Άγκυρας\nTags: ΝΑΤΟ τηλεδιασκεψη ΤΟΥΡΚΙΑ υπουργοι αμυνας


Hamilton: «Μπορούσα να παλέψω με τις Red Bull» : automotonews\nΟ Lewis Hamilton πιστεύει πως εάν δεν είχε την επαφή με τον Kevin Magnussen θα μπορούσε να κοντραριστεί στην πίστα της Βαρκελώνης με τα μονοθέσια της Red Bull Racing.\nΗ Mercedes έφερε αναβαθμίσεις στο GP Ισπανίας, στην προσπάθειά της να «ψαλιδίσει» τη διαφορά σε απόδοση που είχε στους πρώτους πέντε αγώνες από τις Ferrari και Red Bull Racing. Ο Lewis Hamilton ήταν στην 6η θέση στις κατατακτήριες στην πίστα της Βαρκελώνης, με τον επτά φορές Παγκόσμιο Πρωταθλητή να δηλώνει πως ακόμα δυσκολεύεται με το μονοθέσιο, παρόλο που διέκρινε πως είχε πολύ καλύτερη απόδοση. Στην εκκίνηση, ο Βρετανός είχε επαφή στη στροφή 4 με τον Kevin Magnussen. Αυτή, με τη σειρά της, ανάγκασε τον Hamilton να μπει στα pit για να αλλάξει ελαστικά, κάτι που τον έριξε στη 19η θέση στα 50 δευτερόλεπτα πίσω από την κορυφή.\nΟ οδηγός της Mercedes σκαρφάλωσε μέχρι την 4η θέση, πριν τον προσπεράσει ο Carlos Sainz και τον ρίξει στην 5η, λόγω διαρροής νερού, η οποία τον ανάγκασε να οδηγεί συντηρητικά μέχρι το τέλος. Ο Lewis Hamilton παραδέχτηκε τον σαφέστατα βελτιωμένο ρυθμό αγώνα, τον οποίο και αποδίδει στις αναβαθμίσεις:\n«Αυτό είναι ένα πολύ καλό σημάδι πως είμαστε στη σωστή κατεύθυνση. Δεν έχω καμία αμφιβολία πως κάποια στιγμή θα μαχόμαστε και πάλι για νίκες. Σήμερα, εάν δεν είχα αυτό (επαφή με Magnussen), θα έδινα μάχη με τις Red Bull. Συνεπώς, αυτό με κάνει να ελπίζω πως σε κάποιο χρονικό σημείο θα έχουμε τη δυνατότητα να διεκδικήσουμε τη νίκη».\nΟ Lewis Hamilton αποκάλυψε και το έξτρα κίνητρο που είχε στο GP Ισπανίας:\n«Τελικά βίωσα αρκετές δυσκολίες στον αγώνα, καθώς βρισκόμουν στο ξεκίνημα τόσο πίσω. Υπήρχε ένα μικρό κορίτσι με το οποίο συνομίλησα χθες (Σάββατο), η Isla. Είναι ένα παιδί πέντε χρονών με ανίατη αρρώστια, το οποίο μου είπε πως μπορώ να κερδίσω τον αγώνα για την ίδια αύριο (Κυριακή). Της απάντησα πως δεν ξέρω αν μπορώ να κερδίσω τον αγώνα, όμως θα τα δώσω όλα. Επομένως, για εμένα λίγο πολύ μέτρησε σαν νίκη και την αφιερώνω σε αυτή».\nΟ Lewis Hamilton βρίσκεται στην 6η θέση του Πρωταθλήματος οδηγών με 46 πόντους, μετά τους πρώτους έξι αγώνες της φετινής χρονιάς στη Formula 1.\nΠροηγούμενο άρθροΤον Ιούλιο το ντεμπούτο του Peugeot 9X8\nΕπόμενο άρθροΗ Ferrari αποκάλυψε την αιτία εγκατάλειψης του Leclerc


Κόντρα Αρμενάκη με Ηρακλή – SportsTube247\nΣτα άκρα οδηγούνται οι σχέσεις του Ηρακλή με τον Αρμενάκη με την διοίκηση του «Γηραιού» να τα βάζει με τον Έλληνα αθλητή…\nΑμέσως μετά την αδειοδότηση της ομάδας μας ο πρόεδρος του ΤΑΑ ΗΡΑΚΛΗΣ κ. Πρόδρομος Καλαϊτζίδης δήλωσε τα εξής: Θέλω να ευχαριστήσω θερμά τους 330 Ηρακληδείς που πήραν διαρκείας αλλά και όλο τον κόσμο της ομάδας που μας συμπαραστάθηκε ηθικά στο δύσκολο έργο που είχαμε μπροστά μας. Θέλω επίσης να ευχαριστήσω τον ανώνυμο ΗΡΑΚΛΗΔΕΑ που μέσω ενός φίλου μου ΗΡΑΚΛΗΔΕΑ έδωσε ένα μεγάλο ποσό ώστε να εξασφαλιστεί η αδειοδότηση της ομάδος. Τον ευχαριστώ από 6 τα βάθη της ψυχής μου γιατί όποτε τον χρειαστήκαμε ηταν εδώ μαζί μας. Όσο υπάρχουν τέτοιοι άνθρωποι ΗΡΑΚΛΗΔΕΙΣ ο ΗΡΑΚΛΗΣ μας δεν έχει να φοβηθεί τίποτα. Τέλος θα ήθελα να αναφερθώ και σε ένα περιστατικό για να γνωρίζει ο κόσμος ποίοι πραγματικά πονάνε την ομάδα και ποίοι τιμούν το ψωμί που φάγανε από την ομάδα. Τελειώνοντας την χρονιά είχαμε ενα υπόλοιπο 81.500 ευρω σε 19 παίκτες και στο προπονητικό στάφ. Εξοφλήθηκαν ολοσχερώς οι προπονητές και οι 15 αθλητές. Ο Μπαμπαλιούτας, ο Ντίνας και ο Προύσαλης πήραν το μεγαλύτερο μέρος σε μετρητά και το υπόλοιπο το διακανόνισαν παίρνοντας από μια συναλλαγματική και τους ευχαριστώ γι’ αυτό. Τελευταίος έμεινε ο Αρμενάκης στον οποίο από την περασμένη Παρασκευή δώσαμε 5.000 ευρώ μετρητά και μια συναλλαγματική ενός μήνα για να κλείσει το υπόλοιπο του, το οποίο στο σύνολο του ήταν 12.750 ευρώ. Ενώ λοιπόν την Παρασκευή συμφωνήσαμε σε όλα, το σαββατοκύριακο έκλεισε το κινητό του με αποτέλεσμα να μην υπάρχει επικοινωνία μαζί του. Τη Δευτέρα και έπειτα από πολλές άκαρπες προσπάθειες, δικές μου και άλλων μελών του Δ.Σ., ήρθε σε επικοινωνία με τον Γενικό αρχηγό της ομάδος και από τον οποίο απαίτησε όλα του τα χρήματα, εκβιάζοντας ότι αν δεν τα πάρει θα ρίξει την ομάδα. Η επιτροπή αδειοδότησης έπραξε το αυτονόητο αφού είχαμε τακτοποιήσει όλους τους υπόλοιπους και αυτό είναι και ένα μήνυμα για όποιον προσπαθήσει να μπει σε τέτοια μονοπάτια ότι ο ΗΡΑΚΛΗΣ είναι τεράστιο σωματείο και δεν εκβιάζεται από κανέναν. Συνεχίζουμε και αύριο θα ανακοινωθεί ο ξένος διαγώνιος ο οποίος πιστεύω πως είναι ότι καλύτερο έχει έρθει μετά την εποχή Στάνλεϊ και Νίλσον. Για άλλη μια φορά ευχαριστώ τον κόσμο που ήταν δίπλα μας».\nΣημειώστε το αυτό γιατί ο Καλαϊτζίδης λέει μέχρι και γι’αυτό ψέματα ότι δηλαδή μου έβαλε τα 5.000€ από την Παρασκευή όπως και ότι η συναλλαγματική θα ήταν μηνός ενώ είναι σχεδόν δίμηνη. Σήμερα το πρωί πήγα στο Κατσανειο λοιπόν όπου με περίμενε ο άνθρωπος που δουλεύει το κυλικείο του γηπέδου, συνεργάτης του Καλαϊτζίδη σε αυτήν την επιχείρηση, με το συμφωνητικό υπογεγραμμένο από πλευράς Ηρακλή καθώς και με την συναλλαγματική.\nΓιατί ποτέ δεν είχε σκοπό να την πληρώσει. Για να συσπειρώσει όλους τους «τυφλούς» που σχολιάζουν κάτω από την ανακοίνωση και όσους δεν θα ψάξουν την αλήθεια αλλά θα φάνε το ψέμα του και να του πούνε καλά έκανες και δεν τον πλήρωσες. Ας αποδείξει ότι φοράει παντελόνια και έχει λόγο ανδρικής τιμής όπως μου έλεγε την Παρασκευή στο τηλέφωνο και στις 30 Σεπτεμβρίου ας με πληρώσει. Δεν λέω για όρκους στα παιδιά του σε καμία περίπτωση, να τους έχει καλά ο Θεος τον Κωνσταντίνο και τη Νατάσα.\nΕυχαριστώ κι εύχομαι να μην χρειαστεί να απαντήσω ξανά…».\nΑπόστολος Αρμενάκης,Βόλεϊ,Ηρακλής Θεσσαλονίκης


6 διάσημες μιλούν για τον χρόνο που περνά από πάνω τους\n© 2022 Charles Sykes/AP IMAGES\nΟ χρόνος περνά και βλέπουμε όλο και πιο συχνά στο πρόσωπό μας λεπτές γραμμές. Γύρω από τα μάτια, στο μέτωπο, στην άκρη των χειλιών μας. Ε και; Και τίποτα. Αφήνουμε τον χρόνο να περνά και τον ευχαριστούμε που είμαστε υγιείς και ευτυχισμένες. Την ίδια άποψη έχουν και διάσημες γυναίκες που σε καλούν να τις ακούσεις.\nΔιάσημες γυναίκες μιλούν για τον χρόνο και τον τρόπο που αντιμετωπίζουν το μεγάλωμά τους. Μην περιμένεις να πω γηρατειά, δεν θα το κάνω.\nReese Witherspoon, Meryl Streep, Halle Berry, Angelina Jolie, Kate Winslet και Drew Barrymore στέλνουν το μήνυμά τους. Άκου τα κορίτσια και δεν θα χάσεις. Δεν χάσεις χρόνο από τη ζωή σου, το μόνο σίγουρο.\nΗ Reese Witherspoon δεν έχει κανένα απολύτως πρόβλημα που μεγαλώνει. Μάλιστα, δηλώνει πολύ καλύτερα με τον εαυτό της στα 40 απ’ ό,τι στα 20. «Νιώθω ότι κέρδισα αυτά τα γκρίζα μαλλιά και τις λεπτές γραμμές μου. Μου αρέσουν». Με αυτή την ξεκάθαρη δήλωση, η Witherspoon εξήγησε ότι οι γκρίζες τρίχες και οι λεπτές ρυτίδες σημαίνουν πολλές νέες εμπειρίες που κατάφερε να αποκτήσει με την πάροδο των χρόνων. Νιώθει πια διαφορετικά και έχει μάθει να ζει την κάθε στιγμή της.\nΗ βραβευμένη με Όσκαρ ηθοποιός χρειάστηκε χρόνο για να «αγκαλιάσει» τις αλλαγές που επέφερε ο χρόνος στο πρόσωπο και το σώμα της. Αν και η Meryl Streep κάποτε φοβόταν ότι η ηλικία θα επηρέαζε αρνητικά την καριέρα της, άφησε αυτές τις ανησυχίες στο παρελθόν. «Η συμβουλή μου: μην σπαταλάτε τόσο πολύ χρόνο ανησυχώντας για το δέρμα σας ή το βάρος σας. Αναπτύξτε αυτό που κάνετε και κατακτήστε τον κόσμο».\nΗ Halle Berry έχει αποδεχτεί εδώ και πολύ καιρό ότι, όπως κάθε άλλος άνθρωπος στον κόσμο, μεγαλώνει. Νιώθει πιο ήρεμη και πιο συνειδητοποιημένη από ποτέ. «Πάντα ήξερα ότι η ομορφιά είναι πιο βαθιά από το σώμα στο οποίο κατοικείς», είπε ο Berry κατά τη διάρκεια συνέντευξης.\nΗ Angelina Jolie έχασε τη μητέρα της σε πολύ μικρή ηλικία για αυτό και είναι ευγνώμων για τα χρόνια που περνούν. Το να μεγαλώνει και να βρίσκεται με την οικογένειά της είναι για εκείνη μια νίκη. «Μου αρέσει να μεγαλώνω. Νιώθω πολύ πιο άνετα στα 40 μου από ό,τι όταν ήμουν νεότερη».\n«Αυτό που διαπίστωσα είναι ότι, προς ανακούφισή μου, το μόνο που πρέπει να κάνω είναι να ηρεμήσω και να μην είμαι τόσο αυστηρή με τον εαυτό μου. Είμαι σε μια ηλικία τώρα που τα πράγματα αλλάζουν συνεχώς. Το δέρμα στον λαιμό μου είναι πραγματικά διαφορετικό τώρα, αλλά δεν με ενοχλεί καθόλου», έχει δηλώσει η Kate Winslet. Να σου θυμίσω ότι απαγορεύει να της κάνουν photoshop, γιατί θέλει ο κόσμος να τη βλέπει έτσι όπως ακριβώς είναι.\n«”Αν είμαστε τυχεροί, όλοι θα γεράσουμε” αυτό το λέω στις κόρες μου πολύ συχνά. Θέλω απλώς να είναι συνειδητοποιημένες πως έχει σημασία να νιώθουν καλά με αυτό που είναι και όχι με αυτό που δείχνουν. Να είμαστε καλοί και κουλ άνθρωποι. Αυτό είναι το μόνο που με ενδιαφέρει. Δεν έχω καμία διάθεση να καθυστερήσω ή να σταματήσω τη διαδικασία του μεγαλώματός μου».